
专讘讬谞讜 讞谞谞讗诇

讗诪专 专讘 讞住讚讗 讝讜 讛讘专讬讬转讗 诇专' 讬讛讜讚讛 讛讬讗 讚转谞讬讗 讜砖讜专 讜砖讛 砖专讜注 讜拽诇讜讟 谞讚讘讛 转注砖讛 讗讜转讜 驻讬' 讗讜转讜 砖讛讜讗 讘注诇 诪讜诐 讗转讛 诪转驻讬住讜 谞讚讘讛 诇讘讚拽 讛讘讬转 讜讗讬 讗转讛 诪转驻讬住 转诪讬诪讬诐 诇讘讚拽 讛讘讬转 讗诇讗 诇谞讚专 诪转驻讬住 转诪讬诪讬谉 诪讻讗谉 讗诪专讜 讻诇 讛诪转驻讬住 转诪讬诪讬诐 诇讘讚拽 讛讘讬转 注讜讘专 讘注砖讛 讚诇讗讜 讛讘讗 诪讻诇诇 注砖讛 注砖讛 讛讜讗 讜讗讬谉 诇讬 讗诇讗 讘注砖讛 讘诇讗 转注砖讛 诪谞讬谉 转"诇 讜讬讚讘专 讛' 讗诇 诪砖讛 诇讗诪专 诇讬诪讚 注诇 讛驻专砖讛 讻讜诇讛 砖讛讬讗 讘诇讗讜 讚讘专讬 专' 讬讛讜讚讛 讗"诇 专' 诇讘专 拽驻专讗 讜讛讬讻谉 讗转讛 诪讜爪讗 讘讝讛 讛驻住讜拽 诇讗讜 讗诪专 诇讬讛 讚讻转讬讘 诇讗诪专 诇讗 讬讜诪专讜 讚讘专讬诐 诪讻讗谉 诇诪讚谞讜 讻诇 讛诪讬诪专 诪诪讛 砖讻转讜讘 讜讗驻讬诇讜 注砖讛 注讜讘专 讘诇讗讜 砖讛专讬 讛诪讬专 讚讘讬 专讘 讗诪专讬 讻谉 驻专砖讜 诇讗诪专 诇讗 讗诪专 讻诇讜诪专 注诇 讻诇 诪爪讜讛 砖讘转讜专讛 讙讝专 注诇讬讛谉 讘诇讗讜:




诪讬 转砖诪讬砖 砖诇 谞讞转讜诐 讬砖驻讻讜 诪驻谞讬 砖讛谉 谞拽讜讬谉 讜诪讞诪讬爪讬谉 驻讬专讜专讬 讛注讬住讛 讛谞讙专专讬诐 诪谉 讛诪讬诐 砖谞砖转诪砖 讘讛谉 讻诪讜 砖专讜讞抓 讗讜转诐 谞拽讜讬谉 讜诪讞诪讬 讜讗讜拽讬诪' 讗讬 谞驻讬砖讬 讚拽讜讜 讜拽讬讬诪讜 谞砖驻讻讬谉 讘诪拽讜诐 诪讚专讜谉 讜讗讬 诇讗 谞驻讬砖讬 讗诇讗 谞讘诇注讬谉 诪诪拽讜诪谉 砖讜驻讻讬谉 讗驻讬诇讜 讘诪拽讜诐 讛讗砖讘讜专谉. 



讗诪专 专讘 讬讛讜讚讛 讗讬谉 诇砖讬谉 讗诇讗 讘诪讬诐 讛砖讗讜讘讬谉 诪讗转诪讜诇 讜诇谞讜 讘诇讬诇讛 讚讗讬谞讜谉 诪讬讗 讘讬转讜 讜谞爪讟谞谞讜 讛专讘讛:




讚专砖 专讘讗 讗讬谉 诇砖讬谉 讘讞诪讛 讜诇讗 讘诪讬诐 讛讙专讜驻讬谉 讜诇讗 讘诪讬诐 讞诪讬谉 讜诇讗 讗驻讬诇讜 讘诪讬诐 砖讛讜讞诪讜 讘讞诪讛 驻讬' 讙专讜驻讬谉 诪讜砖讻讬谉 讚讻转讬讘 (砖讜驻讟讬诐 讛' 讻"讗) 谞讞诇 拽讬砖讜谉 讙专驻诐 讻诇讜诪专 诪砖讻诐 讜诇讗 转讙讘讬讛 讛讬讚 诪谉 讛转谞讜专 讻诇讜诪专 诇讗 转谞讬讞 讛驻转 诪讜讟诇 讜转转注住拽 讘讚讘专 讗讞专 注讚 砖转讙诪讜专 讗转 讛驻转 讜讬砖 讗讜诪专讬诐 诇讗 转讙讘讬讛 讬讚讛 诪谉 讛驻转 注讚 砖转讚讘拽讛讜 讘转谞讜专 讜爪专讬讻讛 砖谞讬 讻诇讬诐 讘诪讬诐 讗讞' 砖诪拽讟驻转 讘讜 讛驻转 讘转讜讱 讛转谞讜专 讜讗讞' 砖诪爪谞谞转 讬讚讬讛 注讘专讛 讜诇砖讛 讘讞诪讬谉 讗讜 讘诪讬诐 讙专讜驻讬谉 讗讜 讘讗诇讜 讻诇谉 诪讗讬 讜驻砖讟 专讘 讗砖讬 注讘专讛 讜诇砖讛 讗住讜专 讜拽讬讬诪讗 诇谉 讻讜转讬讛:




讛讚专谉 注诇讱 讻诇 砖注讛. 



驻"讙 讜讗诇讜 注讜讘专讬谉 讘驻住讞 讻讜转讞 讛讘讘诇讬 讜砖讻专 讛诪讚讬 讜讞讜诪抓 讛讗讚讜诪讬 讜讝讬转讜诐 讛诪爪专讬 讜讻讜' 讻讜转讞 讛讘讘诇讬 讗住讜专 讘驻住讞 诪砖讜诐 拽讜诪谞讬转讗 讚讗讜诪讗 讚讛讬讗 讞诪抓 驻转 谞讬拽讜讚讬诐 讜讗住讜专 诇讗讻诇讜 讘讘砖专 诪砖讜诐 谞住讬讜讘讬 讚讞诇讘讗 驻讬' 谞住讬讜讘讗 驻讬' 专讬驻转讗 住驻住拽讗 驻住讜诇转 讛住诇转 驻转 拽讬讘专 爪驻讬专转讬 讚诇讗 讗驻转讞 讬砖 诪讬 砖讗讜诪专 砖注讬专讛 砖注讚讬讬谉 诇讗 讬诇讚讛 讻诇讜诪专 诇讗 谞驻转讞讛 专讞诪讛 讜讬砖 讗讜诪专 注讜驻讜转 爪驻专讬诐 砖诪谞讜转 砖诇讗 讬诇讚讜:






专讬讟讘"讗

诪转谞讬' 诪讬 转砖诪讬砖讜 砖诇 谞讞转讜诐. 驻讬' 砖诪爪谞谉 讘讛谉 讬讚讬讜 讜诪讚讬讞 讗转 讛讻诇讬诐 讬砖驻讻讜 诪驻谞讬 砖讛谉 诪讞诪讬爪讜转 讜讬砖驻讻讜 诇讗诇转专 拽讗诪专 诪驻谞讬 砖讛讬讚讬诐 讛注讜住拽讜转 讘注讬住讛 诪讞诪讬爪讜转 讗讜转诐 讜诪诪讛专讜转 诇讛讞诪讬抓 讛专讬"讟 讝"诇:



讙诪专讗 转讗谞讬 讞讚讗 砖讜驻讻讬谉 讘诪拽讜诐 诪讚专讜谉 讜转谞讬讗 讗讬讚讱 讜讻讜'. 讜诪住讬' 讛讗 讚谞驻讬砖讬 讜拽讜讜 讛讗 讚诇讗 谞驻讬砖讬 讜拽讜讜. 讻转讘 讛专讘 讗诇驻住讬 讝"诇 讘专讬讬转讗 拽诪讬讬转讗 讘诇讞讜讚. 讜讻转讘 讛专讬"讟 讝"诇 诪砖讜诐 讚诇讗 拽讬诐 诇讬讛 讘诪讛 砖谞砖专讗 讛讜讗 讚诇讗 谞驻讬砖讬:



讗诪专 专讘 讬讛讜讚讗 讗砖讛 诇讗 转诇讜砖 讗诇讗 讘诪讬诐 砖诇谞讜 讜驻专讬砖谞讗 诪讬讗 讚讘讬转讜. 讜驻专砖"讬 诪讬诐 砖谞砖讗讘讜 诪讗转诪讜诇 讜谞爪讟谞谞讜 讻诇 讛诇讬诇讛. 讜讻转讘 讛专讬"讟 讝"诇 讜谞专' 诪讚讘专讬讜 诇讻讗讜专讛 讚讚讜拽讗 讛讜讗 讗讘诇 讗诐 诇讗 谞爪讟谞谞讜 讘讘讬转 讗注驻"讬 砖谞砖讗讘讜 拽讜讚诐 注诪讜讚 讛砖讞专 讗讬谉 诇砖讬谉 讘讛谉. 讗讘诇 讚注转 讛专讗"讛 讝"诇 讚讻诇 砖砖讗讘谉 拽讜讚诐 注诪讜讚 讛砖讞专 诪讜转专 诇诇讜砖 讘讛谉. 讜讻转讘 讛专讬"讟 讝"诇 讜讛讚讘专 讬讚讜注 砖讗诐 诇谞讜 讘讘讬转 讗驻讬' 讻诪讛 讬诪讬诐 讗讬谉 讘讻讱 讻诇讜诐 讜讬"讗 砖讗诐 诇谞讜 讻诇 讛诇讬诇讛 讗注驻"讬 砖砖讗讘谉 讘讞爪讬 讛讬讜诐 诪讜转专 诇诇讜砖 讘讛谉 讜讛专讗"讛 讝"诇 讛讬讛 讗讜住专 讜讻转讘 讛专讬"讟 讝"诇 讜谞专讗讛 讚诪讜转专 讜讗注驻"讻 专讗讜讬 诇讛讞诪讬专:



讚专砖 专讘讗 讗砖讛 诇讗 转诇讜砖 诇讗 讘讞诪讛. 讜驻讬' 讘诪住' 讬讜诪讗 专讬砖 驻专拽 讗诪专 诇讛诐 讛诪诪讜谞讛 讚诇讗 诪讘注讬' 讘讞诪讛 诪诪砖 讗诇讗 讗驻讬' 讬讜诐 讛诪注讜谞谉 讘诪拽讜诐 砖专讜讗讛 驻谞讬 讛专拽讬注 讜讗注"讙 讚诇讗 诪讟讬 砖讬诪砖讗 讘讛讗讬 讚讜讻转讗 诪讗讬 讟注诪讗 讬讜诪讗 专注讬转讗 讻讜诇讬讛 砖诪砖讗 讜诪讬讛讜 讘诪拽讜诐 砖讗讬 讗驻砖专 诇专讗讜转 诪砖诐 驻谞讬 讛砖诪砖 讻诇诇 (谞"诇 讚讞住专 讻讗谉 转讬讘转 讗驻讬', 讛诪注转讬拽) 讘讬讜诐 砖讝讜专讞转 诪讜转专 讜讻谉 讛讚注转 诪讻专注转:



讜诇讗 讘讞诪讬 讟讘专讬讗 讜诇讗 讘讞诪讬谉 讜诇讗 讘讞诪讬 讞诪讬谉. 讜讛讗 拽诪诇"谉 讚讗讬谉 诇砖讬谉 讘讞诪讬谉 讜讗驻讬' 诇讗讞专 砖谞爪讟谞谉 讚讗讬 诇讗 驻砖讬讟讗 讻讬讜谉 讚讗诪专 讜诇讗 讘讞诪讛 讻"砖 讘讞诪讬谉 讗讬 谞诪讬 讚诇讗 谞讗住专讜 讗诇讗 讘注讜讚谉 驻讜砖专讬谉 讜讝讜 讜讗讬谉 爪"诇 讝讜 拽转谞讬. 讻诇 讝讛 诇讛专讬"讟 讝"诇:



讜诇讗 讘诪讬诐 讛讙专讜驻讬诐. 驻讬' 讛专讬"祝 讝"诇 砖谞砖讗讘讜 讘讜 讘讬讜诐 讜专砖"讬 讝"诇 驻讬' 讚讙专讜驻讬诐 诪谉 讛诪讜诇讬讬专 讚讜讚 讙讚讜诇 砖诇 谞讞砖转 讜转诇讜讬 注诇 讛讗讜专 讻诇 砖注讛 讜谞讞讜砖转讜 注讘讛 讜讗驻讬' 讘砖讗讬谉 砖诐 讗讜专 诪讬诐 砖讘砖讜诇讬讜 讞诪讬谉 讗讜 驻讜砖专讬谉. 讜讛专讗"讛 讝"诇 驻讬' 诪讬诐 讛谞砖专驻讬诐 讘诪讜讚专 讜拽讟驻谞住 砖讛诐 讞诪讬谉. 讜讻转讘 讛专讬"讟 讝"诇 讜讻讜诇讛讜 讗讬转谞讛讜:



讜诇讗 转讙讘讬讛 讬讚讛 诪谉 讛转谞讜专 注讚 砖转讙诪讜专 讗转 讛驻转. 驻讬' 讛专"讞 讝"诇 砖诇讗 转谞讬讞 讗转 讛驻转 讜转转注住拽 讘讚讘专 讗讞专. 讜讻谉 驻讬' 讛专讘 讗诇驻住讬 讝"诇 讜讗讞专讬诐 驻讬' 砖诇讗 转讙讘讬讛 讬讚讛 诪谉 讛驻转 注讚 砖转讚讘拽 讘转谞讜专. 讜讛专讗"讛 诪驻专砖 砖诇讗 转讙讘讬讛 讬讚讛 诪专讜住拽 讛转谞讜专 注讚 砖转讙诪讜专 讗驻讬讬转 讛驻转 讻讚讬 砖诇讗 讬爪讟谞谉 讚注诪讜讚 讘讞讜诪讜. 讜讻转讘 讛专讬"讟 讝"诇 讜诇注讬拽专 讚讬谞讗 讻讜诇讛讜 讗讬转谞讛讜:



讜爪专讬讻讛 讘' 讻诇讬诐 砖诇 诪讬诐 讜讻讜' 讗讘注讬' 诇讛讜 注讘专讛 讜诇砖讛 诪讛讜 诪专 讝讜讟专讗 讗诪专 诪讜转专 讜专讘 讗砖讬 讗诪专 讗住讜专. 讻转讘 讛专诪讘"诐 讝"诇 讝讛 诇砖讜谞讜 讗讬谉 诇砖讬谉 讘驻住讞 注讬住讛 讙讚讜诇讛 砖诪讗 转讞诪讬抓 讗诇讗 砖讬注讜专 讞诇讛 讘诇讘讚 讜讗讬谉 诇砖讬谉 诇讗 讘讞诪讬谉 讜诇讗 讘讞诪讬 讞诪讬谉 讜诇讗 讘诪讬诐 砖谞砖讗讘讜 讘讬讜诐 讗诇讗 讘诪讬诐 砖诇谞讜 讜讗诐 注讘专 讜诇砖 讘讗讞讚 诪讗诇讜 讛专讬 讛驻转 讗住讜专讛 注"讻. 讜讛专讬"讟 讝"诇 讻转讘 谞专' 诪讚讘专讬 讛专诪讘"诐 讝"诇 讚诇讗 拽讗讬 讗诪讬诐 砖诇讗 诇谞讜 讜诇讗 讗诪爪谞谞转 讗转 讬讚讬讛 拽住讘专 诪专谉 讝"诇 讚讗讚专砖讗 讚专讘讗 诇讞讜讚 拽讗讬 讜讗讛谞讛讜 讚拽讗诪专 讘诇砖讜谉 讗讝讛专讛 讜诇讗 讗讛谞讬 讚拽讗诪专 讘诇砖讜谉 注砖讛 讗讘诇 专砖"讬 讝"诇 驻讬' 讜讛讜讗 讛谞讻讜谉 讗讻讜诇讛讜 拽讗讬. 诪讬讛讜 驻讬' 讛讜讗 讝"诇 讚讗住讜专 讚拽讗诪专 专讘 讗砖讬 诪砖讜诐 拽谞住讗 讛讜讗 诇驻讬 砖注讘专讛 注诇 讚讘专讬 讞讻诪讬诐 讜讗讝讚讗 诪专谉 讝"诇 诇讟注诪讬讛 讚讻转讘 讙讘讬 讘爪讬拽讜转 砖诇 讙讜讬诐 讚诇讗 讗住专讬谞谉 诪砖讜诐 讞讬诪讜抓 注讚 讚讗讬讻讗 砖讬讗讜专 讗讜 住讬讚讜拽 讜讛讗 讻转讬' 讘讛讗 诇讬转讗 讜诇注讜诇诐 讘注讬拽专 讚讬谞讗 驻诇讬讙讬 注"讻 诇讛专讬"讟 讝"诇. 讜讘驻专砖"讬 讝"诇 谞诪爪讗 注讘专讛 讜诇砖讛 讘讞诪讬谉 注"讻. 讜讻谉 讻转讘 讛专' 讬爪讞拽 拽专拽讜砖讗 讝"诇 讘砖诐 专砖"讬 讝"诇 讙诐 讘砖诐 讛专诪讘"诐 讝"诇 讻转讘 讗讻讜诇讛讜 拽讗讬 讜讗驻讬' 讗诪讬诐 砖诇讗 诇谞讜 讜讻谉 谞诪爪讗 讘住驻专讜 讻诪讜 砖讻转讘转讬 讛诇砖讜谉 诇诪注诇讛. 讜讛专讘 讘注诇 讛注讬讟讜专 讻转讘 讚讛讗 讚讗住专 专讘 讗砖讬 讛讬讬谞讜 诇诪爪讛 砖诪讜专讛 讜诇讗 诪砖讜诐 讗讬住讜专 讞诪抓. 讜讻转讘 讛专讬"讟 讝"诇 讚讝讛 拽砖讛 讚诇讬砖谞' 讚诪讜转专 讜讗住讜专 诪砖讜诐 讞诪抓 诪砖诪注 讚讗讬 诪砖讜诐 讞讜讘转 诪爪讛 讬讜爪讗讬谉 讜讗讬谉 讬讜爪讗讬谉 诪讬讘注讬 诇讬讛. 讜注讜讚 讻转讘 讛专讬"讟 讝"诇 转诪讬讛讗 诪讬诇转讗 讚讗"讻 讚注讘专讛 讜诇砖讛 讗住讜专 讗驻讬' 讗诪爪谞谞转 讬讚讬讛 拽讗讬 讗"讻 讻诇 诇讞诪谞讜 讘驻住讞 讗住讜专 砖讛专讬 讗讬谉 讗谞讜 注讜砖讬谉 讗讜转讜 讘爪讬谞讜谉 讬讚讬诐. 讜专讗讬转讬 讘讛诇讻讜转 讛专' 讬砖注讬' 诪专讗 讟专讜谞讗讬 砖诇讗 讗诪专讜 爪讬谞讜谉 讬讚讬诐 讗诇讗 诇讚讜专讜 砖诇 专讘讗 砖讛讬讜 谞讜讛讙讬谉 讘拽讬讟讜祝 讛驻转 砖讛讬讗 诪诇讗讻转 (讞住专 讻讗谉 讗讬讝讛 转讬讘讜转) 讜注诇 讬讚讬 讛拽讬讟讜祝 讛讬转讛 诪转讞诪诪转 讜诇驻讬讻讱 讛讬转讛 爪专讬讻讛 讘' 讻诇讬诐 讗诇讜 砖诇 诪讬诐 讗讘诇 讗谞谉 讚诇讗 专讙讬诇讬谉 讘讛讛讜讗 拽讬讟讜祝 讜诇讗 讞讬讬砖讬谞谉 诇讘' 讻诇讬诐 讛诇诇讜. 讜讛专讗"讛 讝"诇 讗讜诪专 讻讬 讗讬诇讜 讚讘专 (谞"诇 讚爪"诇 讘讬专专, 讛诪注转讬拽) 讘专讗讬讜转 讻讬 注专讬讘讛 讜拽讬讟讜祝 讚讘专 讗讞讚 讛讜讗 讜诇驻讬讻讱 讛讜讗 讗讜诪专 讻讬 注诇 讻诇 驻谞讬诐 爪专讬讻讬谉 讛讬讬谞讜 诇讘' 讻诇讬诐 讛诇诇讜 讜诇驻讬 砖讛谞砖讬诐 砖诇谞讜 讗讬谞谉 专讙讬诇讜转 讘爪讬谞讜谉 讬讚讬诐 讝讛 讜讗讬谞谉 讬讜讚注讜转 讗讜转讜 讻讬 讻砖注讜砖讜转 讻谉 谞注砖讬转 讛注讬住讛 专讻讛 讘讬讚谉 讜讗讬谞谉 讬讻讜诇讜转 诇注专讜讱 讗讜转讛 讛讜讗 谞讜讛讙 诇转转 注讬住讛 讗讞转 诇讘' 谞砖讬诐 讜讘注讜讚 砖讛讗讞转 注讜专讘转 讞讘讬专转讛 诪爪谞谞转 讘讬讚讬讛 讜诪拽谞讞转谉 讜讻谉 注讜砖讜转 转诪讬讚 讜讗讬谉 讛注讬住讛 砖讜讛讗 讘讬讚 讗' 诪讛谉 讗诇讗 讻讚讬 砖讞讘专转讛 转专讞抓 讜转拽谞讞 讬讚讬讛. 讜讻转讘 讛专讬"讟 讝"诇 讜讻谉 专讗讜讬 诇讻诇 讘注诇 谞驻砖 诇注砖讜转 讜讛诪拽讬诇讬谉 讘讚讘专 住讜诪讻讬谉 注诇 驻专砖"讬 讝"诇 讜讛专诪讘"诐 讜讛讘注讛"注 讝"诇 砖诇驻讬 讚讘专讬讛诐 诪讜转专 讘讚讬注讘讚. 讜讗祝 诇专砖"讬 讝"诇 讻讬讜谉 讚诪砖讜诐 拽谞住讗 讛讜讗 讚讜拽讗 诇诪讬 砖注讘专讛 讜诇砖讛 讘诪讝讬讚 讗讘诇 砖讜讙讙 讗讜 谞讗谞住 诪讜转专 讜讗谞谉 讻讗谞讜住讬谉 讗谞谉 讜讘讻讬 讛讗 讚诇讗 讬讚注讬谞谉 拽讬讟讜祝 讜爪讬谞讜谉 讝讛 诇讗 拽谞住讜 专讘谞谉 讜讘讜讜讚讗讬 砖专讜讘 讛注讜诇诐 谞讜讛讙讬谉 讻谉 讗诇讛讬诐 讬讻驻专 讘注讚谞讜 注"讻: 讜诪讚讗诪专讬谞谉 讚讗驻讬' 诪讬诇砖 转讜转讬 专拽讬注讗 讘讬讜诪讬 讚注讜讘讗 讗住讜专. 讛讬讛 讗讜诪专 讛专讗"讛 讝"诇 讚讻"砖 砖讗住讜专 诇诇讜砖 讘讘讬转 讛驻讜专谞讬 讗讜 讘讘讬转 砖讛转谞讜专 讘讜 讚讗讬讻讗 讛讘诇 诪讞讜诐 讜讛讜讗 讗讜住专 讛驻转 讘讚讬注讘讚 砖讝讛 讘讻诇诇 注讘专讛 讜诇砖讛 讘讞诪讛. 讜讻转讘 讛专讬"讟 讝"诇 讜讛讬讛 谞专讗讛 讚诇讬砖讛 讘讞诪讛 讗住专讜 讗讘诇 诇讗 诇讛注讘讬专 讛注讜讙讜转 讘讞诪讛 讜讚专讱 注讘专讛 讘注诇诪讗 砖诇讗 砖讛讛 砖诐 讗讬谉 诇讗住讜专 讘讚讬注讘讚. 讗讘诇 讛专讗"讛 讝"诇 讛讬讛 讗讜住专 讗驻讬' 讘注讘专讛 讘注诇诪讗 讜诪讗讬 讚讗诪专 专讘讗 诇讗 转诇讜砖 诪砖讜诐 讗讬讚讱 讚讞诪讬谉 讜讞诪讬 讞诪讬谉. 讜讻转讘 讛专讬"讟 讝"诇 讜诪讬讛讜 谞专讗讛 讜讚讗讬 讚诪砖讜诐 讛注讘专讛 讚转讜转讬 专拽讬注讗 讘讬讜诪讬 讚注讜讘讗 诇讬讻讗 诇诪讬住专 讘讚讬注讘讚 讗讘诇 讛专讗"讛 讝"诇 诪讞诪讬专 诇讗住讜专 讗祝 讘讝讛 讜讻诇 讛诪讞诪讬专 转讘讜讗 注诇讬讜 讘专讻讛:



讜讘讻谉 住诇讬拽 驻讬专拽讗 转讜砖讘讞转讗 诇诪讗专讬 砖诪讬讗 讻讬 讛砖诇诪谞讜 讛驻专拽 讘讘专讻讛:



讻讜转讞 讛讘讘诇讬. 驻讬' 讘讙诪专讗 诪讗讻诇 讛注砖讜讬 诪谞住讬讜讘讬 讚讞诇讘讗 讜诪诇讞讗 讜诪讟讬诇讬谉 驻转 诇转讜讻讜 讜诪转注驻砖 讗讞专 讝诪谉 讘讻讜转讞 讜谞拽专讗 拽讜诪讜转讗 讚讗讙诪讗:





讛诪讗讬专讬

讛诪拽讚讬砖 讘讛诪讛 讟讛讜专讛 讜转诪讬诪讛 诇讘讚拽 讛讘讬转 注讘专 讘注砖讛 砖谞讗诪专 讜砖讜专 讜砖讛 砖专讜注 讜拽诇讜讟 谞讚讘讛 转注砖讛 讗讜转讜 讜诇谞讚专 诇讗 讬专爪讛 谞讚讘讛 诇讘讚拽 讛讘讬转 讜诇拽专讘谉 诇讗 讬专爪讛 讜讚专砖讜 讞讻诪讬诐 讗讜转讜 讗转讛 注讜砖讛 谞讚讘讛 诇讘讚拽 讛讘讬转 讜讗讬 讗转讛 注讜砖讛 转诪讬诪讬诐 谞讚讘讛 诇讘讚拽 讛讘讬转 讜诇讗讜 讛讘讗 诪讻诇诇 注砖讛 注砖讛 讜诪"诪 诪讛 砖注砖讛 注砖讜讬 讜诪注专讬讻讛 讜谞驻讚讬转 转诪讬诪讛 讜讛讚诪讬诐 讬驻诇讜 诇讘讚拽 讛讘讬转 讜诪"诪 讗讬谉 驻讜讚讬谉 讗讜转讛 讗诇讗 注诇 诪谞转 诇讛拽专讬讘讛 诇诪讝讘讞 讻诪讜 砖讬转讘讗专 讘诪拽讜诪讜:



诇讗讜 砖讘讻诇诇讜转 讗讬谉 诇讜拽讬谉 注诇讬讜 讜讬砖 讘诪讬谉 诇讗讜 砖讘讻诇诇讜转 诪讬谞讬谉 讛专讘讛 讜讗讞讚 诪讛诐 讛讜讗 砖诪讝讻讬专 讘诇讗讜 讗讞讚 驻专讟讬诐 讜讞讜讝专 讜讻讜诇诇 讘讜 讻诇 讛讚讘专讬诐 讻讙讜谉 讝讛 砖讛讜讝讻专 讻讗谉 讘谞讗 讜诪讘讜砖诇 砖驻专讟 讘讜 谞讗 讜诪讘讜砖诇 讜讻诇诇 讗讞"讻 讻诇 砖讗讬谞讜 爪诇讬 讗砖 讻讚讻转讬讘 讗诇 转讗讻诇讜 诪诪谞讜 谞讗 讜讘砖诇 诪讘讜砖诇 讘诪讬诐 讻讬 讗诐 爪诇讬 讗砖 讜砖讗专 诪讬谞讬谉 砖讘讜 讻讘专 讛讝讻专谞讜诐 讘讞讘讜专 讝讛 讘转砖讬注讬 砖诇 诪爪讬注讗 讜讘驻讬专讜砖谞讜 讘诪住讻转讗 讝讜 讜讘住讜讙讬讗 讝讜 讜讘诪讬谉 讝讛 砖讛讝讻专谞讜 谞转讘诇讘诇讜 讘讜 讛诪驻专砖讬诐 注诇 讗讬讝讛 爪讚 讗诪专讜 砖讗讬谉 诇讜拽讬谉 注诇讬讜 讜诪讞诇拽转诐 转诇讜讬 讘讘讬讗讜专 砖诪讜注讛 讝讜 讜转讞诇转 讛讚讘专讬诐 爪专讬讱 砖转讚注 砖讛讙讬专住讗 诪砖讜讘砖转 讘专讜讘 住驻专讬诐 讜诪讜讞诇驻转 诪讗讘讬讬 诇专讘讗 讜诪专讘讗 诇讗讘讬讬 讜注讬拽专 讛讙讬专住讗 讻讱 讛讬讗 讗讻诇 谞讗 诇讜拽讛 砖转讬诐 诪讘讜砖诇 诇讜拽讛 砖转讬诐 谞讗 讜诪讘讜砖诇 诇讜拽讛 砖诇砖 专讘讗 讗诪专 讗讬谉 诇讜拽讬谉 注诇 诇讗讜 砖讘讻诇诇讜转 讗讬讻讗 讚讗诪专讬 转专转讬 讛讜讗 讚诇讗 诇拽讬 讞讚讬 诪讬讛转 诇拽讬 讜讗讬讻讗 讚讗诪专讬 讞讚讗 谞诪讬 诇讗 诇拽讬 讚诇讗 诪讬讞讚 诇讗讜讬讛 讻诇讗讜 讚讞住讬诪讛 讜驻讬专砖讜 讙讚讜诇讬 讛诪讞讘专讬诐 讘注谞讬谉 砖讗讘讬讬 住讜讘专 砖诇讜拽讬谉 注诇 诇讗讜 砖讘讻诇诇讜转 讜讛专讬 讻砖讗诪专 讻讬 讗诐 爪诇讬 讗砖 讜驻讬专砖讜 诇讗 转讗讻诇讜 讻讬 讗诐 爪诇讬 讗砖 讛专讬 讻诇 砖讗专 讛讗讻讬诇讜转 讘诇讗讜 讛谉 讗讜转诐 砖谞驻专讟讜 讜讛诐 谞讗 讜诪讘讜砖诇 讛谉 讗讜转诐 砖诇讗 谞驻专讟讜 讻讙讜谉 诪讘讜砖诇 讘讞诪讛 讗讜 讘讞诪讬 讟讘专讬讗 讜诪转讜讱 讻讱 讗诐 讗讻诇 诇讜拽讛 砖转讬诐 讗讞讚 诪砖讜诐 讗诇 转讗讻诇讜 诪诪谞讜 谞讗 讜讗讞讚 诪砖讜诐 诇讗讜 砖讘讻诇诇讜转 专"诇 讗诇 转讗讻诇讜 讻讬 讗诐 爪诇讬 讗砖 讜专"诇 讗诐 讛转专讜 讘讜 诪砖讜诐 砖谞讬讛诐 讗祝 讘讚讬讘讜专 讗讞讚 诪砖讜诐 讗讻讬诇转 谞讗 讜诪砖讜诐 讗讻讬诇讛 砖诇讗 讘爪诇讬 讜讻谉 讘诪讘讜砖诇 注诇 讚专讱 讝讛 诇讜拽讛 砖转讬诐 讗讘诇 谞讗 讜诪讘讜砖诇 讜讛转专讜 讘讜 诪砖讜诐 砖诇砖 诇讜拽讛 砖诇砖 砖转讬诐 注诇 讗讜转谉 砖谞驻专讟讜 讜讗讞讚 诪谉 讛讻诇诇 讜讚讜拽讗 讘砖讗讻诇谉 讻讗讞转 砖讗诐 讘讝讜 讗讞专 讝讜 讜讛转专讜 讘讜 注诇 讛专讗砖讜谞讛 讬讻讜诇 诇讜诪专 砖讻讞转讬 讛讛转专讗讛 讗讞专 砖讗讻诇转讬 讗转 讛专讗砖讜谞讛 讜讗诐 砖讛转专讜 讘讜 注诇 讻诇 讗讞转 讗驻讬' 讘砖转讬讛谉 谞讗 讗讜 砖转讬讛谉 诪讘讜砖诇 讻谉 讜讻诪讜 砖讗诪专讜 讘谞讝讬专 诇"讞 讘' 讗诇 转砖转讛 讗诇 转砖转讛 讜讛讜讗 砖讜转讛 讗驻讬' 讻诇 讛讬讜诐 讻诇讜 讞讬讬讘 注诇 讻诇 讗讞转 讜讗讞转 讗诇讗 讘讘转 讗讞转 讜讘讛转专讗讛 讗讞转 讜讗讬谞讜 诇讜拽讛 讗专讘注 砖讛专讬 诇讗讜 讛讻诇诇 讗讞讚 讛讜讗 讘砖谞讬讛诐 专"诇 砖讻讜诇诇 讛讜讗 讛谞讗 讜讛诪讘讜砖诇 讜讗讬谉 诇讗讜 讛讬讜爪讗 诪诪谞讜 诪诇拽讛 讗诇讗 诪诇讗讜 讗讞讚 讗驻讬' 讗讻诇 讻诪讛 讗讻讬诇讜转 砖诇讗 讘爪诇讬 砖讻诇谉 讗讻讬诇讛 砖诇讗 讘爪诇讬 讛讬讗 讜专讘讗 讗诪专 讗讬谉 诇讜拽讬谉 注诇 诇讗讜 砖讘讻诇诇讜转 讜驻讬' 讙讚讜诇讬 讛诪讞讘专讬诐 砖诇讗 住讜祝 讚讘专 砖讗讬谉 诪诇拽讜转 注诇 诇讗讜 讛讬讜爪讗 诪谉 讛讻诇诇 讗诇讗 注诇 讛谞驻专讟讬诐 讗诪专 砖讗讬谉 诇讜拽讬谉 注诇讬讜 讜讞诇拽讜 讘讙诪' 注诇 讝讛 [讗讬讻讗 讚讗诪专讬] 讞讚讗 诪讬讛讗 诇拽讬 专"诇 注诇 讛谞驻专讟讬诐 讛谉 砖讗讻诇 讗讞讚 诪讛诐 讛谉 砖讗讻诇 讗转 讻诇诐 讜讛讬诇讻讱 讗诐 讗讻诇 谞讗 诇讜拽讛 讗讞转 讜讻谉 讘诪讘讜砖诇 讜讗祝 讗诐 讗讻诇 谞讗 讜诪讘讜砖诇 讗注"驻 砖讛讜转专讛 讘砖谞讬讛诐 讘讛转专讗讛 讗讞转 讗讬谞讜 诇讜拽讛 讗诇讗 讗讞转 讜讗诐 诇讗 讗讻诇 谞讗 讜诪讘讜砖诇 讗诇讗 讗驻讜讬 讘讞诪讛 讜诪讘讜砖诇 讘讞诪讬 讟讘专讬讗 讗讬谞讜 诇讜拽讛 讻诇讜诐 砖讗讬谉 讻讗谉 诪诇拽讜转 讗诇讗 诪谉 讛讻诇诇 讜讗讬谉 诇讜拽讬谉 注诇讬讜 讜讗讬讻讗 讚讗诪专讬 讗驻讬' 讞讚讗 诇讗 诇拽讬 专"诇 讗祝 讛谞驻专讟讬诐 砖讛讻诇 诇讗讜 砖讘讻诇诇讜转 讛讜讗 砖讛专讬 谞讗 讜诪讘讜砖诇 讜砖讗专 讛讗讻讬诇讜转 讻诇诐 诇讗讜 砖讘讻诇诇讜转 讜讗讬谉 诇讗讜 诇讛诇拽讜转 讗诇讗 注诇 诇讗讜 讛诪讬讜讞讚 诇讚讘专 讗讞讚:



讝讜 讛讬讗 砖讬讟转 讙讚讜诇讬 讛诪讞讘专讬诐 讜讛诐 驻讜住拽讬诐 讻诇砖讜谉 专讗砖讜谉 专"诇 讞讚讗 诪讬讛讗 诇拽讬 注诇 讛谞驻专讟讬诐 讛谉 注诇 讗讞讚 诪讛诐 讛谉 注诇 讻诇诐 讜注诇 讚专讱 讝讛 讗诪专讜 讘注谞讬谉 谞讝讬专 讗诪专 讗讘讬讬 讗讻诇 讝讙 诇讜拽讛 砖转讬诐 讜讻谉 讗讻诇 讞专爪谉 诇讜拽讛 砖转讬诐 讗讞转 诪驻专讟 讛讻转讜讘 诪讞专爪谞讬诐 讜注讚 讝讙 讜讗讞转 讛讘讗 诪讻诇诇 诪讻诇 讗砖专 讬注砖讛 诪讙驻谉 讛讬讬谉 讝讙 讜讞专爪谉 诇讜拽讛 砖诇砖 专讘讗 讗诪专 讗讬谉 诇讜拽讬谉 注诇 诇讗讜 砖讘讻诇诇讜转 讗讬讻讗 讚讗诪专讬 讞讚讗 诪讬讛讗 诇拽讬 讜讗讬讻讗 讚讗诪专讬 讗驻讬' 讞讚讗 诇讗 诇拽讬 讜讛诇讻讛 砖诇讜拽讛 讗讞转 注诇 讛谞驻专讟讬诐 讜诪谉 讛转讬诪讛 注诇 砖讬讟讛 讝讜 砖讛讬讛 诇谞讜 诇驻住讜拽 讻诇讬砖谞讗 讘转专讗 讜砖诇讗 诇诇拽讜转 讻诇诇 讗祝 注诇 讛谞驻专讟讬诐 讗诇讗 砖讬砖 讘讝讛 砖讬讟讛 讗讞专转 诇讜诪专 砖诇讗 讘讗 专讘讗 诇讞诇讜拽 注诇 讛谞驻专讟讬诐 砖讘讜讚讗讬 诇讜拽讛 注诇 讻诇诐 讗讻诇 谞讗 诇讜拽讛 讗讞转 讗讻诇 谞讗 讜诪讘讜砖诇 诇讜拽讛 砖转讬诐 讜讗讬谉 讛诪讞诇讜拽转 讗诇讗 砖诇讚注转 讗讘讬讬 诇讜拽讛 讗祝 注诇 讛讬讜爪讗 诪谉 讛讻诇诇 讜讛讬诇讻讱 讗讻诇 谞讗 诇讜拽讛 讗讞转 诪讘讜砖诇 诇讜拽讛 讗讞转 谞讗 讜诪讘讜砖诇 诇讜拽讛 砖转讬诐 讗诐 讛讜转专讛 诪砖谞讬讛诐 讗祝 讘讛转专讗讛 讗讞转 讜诪讛 砖讗诪专 讗讬讻讗 讚讗诪专讬 讞讚讗 诪讬讛讗 诇拽讬 砖注诇 讻专讞讱 讗转讛 诪驻专砖讛 诪爪讚 讛讻诇诇 驻讬专讜砖讜 讗诐 讗讻诇 谞讗 讜讛转专讜讛讜 诪爪讚 讛讻诇诇 诇讜拽讛 讗讞转 讜讗诐 转诪爪讗 诇讜诪专 讘讝讜 砖讬诇拽讛 讗转讛 诪驻专砖讛 讘砖讗讻诇 讗讞转 诪谉 讛谞讻诇诇讬诐 讘诇讗讜 讛讬讜爪讗 诪谉 讛讻诇诇 讻讙讜谉 讗驻讜讬 讘讞诪讛 讜讻谉 讘谞讝讬专 讗诐 讗讻诇 注谞讘讬诐 诇讞讬诐 讗讜 讬讘砖讬诐 讗讜 讘讜住专 讗讜 爪诪讜拽讬诐 讗讜 注谞讘讬诐 砖讛讞诪讬爪讜 讜讛诐 讛谞拽专讗讬诐 讘诪住讻转 谞讝讬专 注谞讘讬 讚拽专讬住 讜讻谉 注谞讘讬诐 讛讚拽讬诐 砖讘讬谉 讛讙住讬诐 讜讛诐 砖讛讜讝讻专讜 砖诐 讚讘讬谞讬 讘讬谞讬 讜讗讬讻讗 讚讗诪专讬 讗驻讬' 讞讚讗 诇讗 诇拽讬 讻诇 砖诇讗 讛讜转专讛 讗诇讗 诪爪讚 讛讻诇诇 讜诇讚注转 砖谞讬讛 讻诇 砖诇讗 讗讻诇 讗讞讚 诪谉 讛谞驻专讟讬诐 讜讻谉 讛诇讻讛 诇讚注转 砖讬讟讛 讝讜 讜讻诇 讛住讜讙讬讜转 砖讘转诇诪讜讚 诪住讻讬诪讜转 讬讜转专 诇砖讬讟讛 讝讜 讜讻讘专 讛专讞讘谞讜 讘讚讘专 讝讛 讘转砖讬注讬 砖诇 诪爪讬注讗:



讛诪砖谞讛 讛讗讞转 注砖专讛 讜讛讬讗 诪注谞讬谉 讛讞诇拽 讛讞诪讬砖讬 讜讛讜讗 砖讗诪专 诪讬 转砖诪讬砖讜 砖诇 谞讞转讜诐 讬砖驻讻讜 讜讛注谞讬谉 讛讜讗 砖讛谞讞转讜诐 讛讬讛 专讙讬诇 诇讛讬讜转 讗爪诇讜 讻诇讬 砖诇 诪讬诐 讜专讜讞抓 讘讛诐 讗转 讬讚讬讜 讗讞专 砖诇砖 讜讻谉 讻砖讛讜讗 诪拽讟祝 讛讜讗 诪谞讬讞 讬讚讬讜 转诪讬讚 诇转讜讻讜 诇讛讬讜转谉 讞诇拽讜转 讗爪诇 讛讘爪拽 讜诇驻讬讻讱 讬砖驻讻讜 诪驻谞讬 砖讛谉 诪讞诪讬爪讜转 讜驻讬' 讘讙诪' 砖砖讜驻讻谉 讘诪拽讜诐 诪讚专讜谉 砖诇讗 转讛讗 讛注讬住讛 砖讘讛诐 诪转拽讘爪转 讘诪拽讜诐 讗讞讚 讜讘讗讛 诇讬讚讬 讞讬诪讜抓 讗诇讗 讛讜诇讻转 注诐 讛诪讬诐 讜谞讘诇注转 注诪讛诐 讘拽专拽注 讗讘诇 诇讗 讘讗砖讘讜专谉 砖讛诪讬诐 注讜诪讚讬诐 砖诐 谞拽讜讬诐 讜讛注讬住讛 砖讘转讜讻诐 诪转拽讘爪转 讜讗讬谞讛 谞讘诇注转 讜谞注砖讬转 讞诪抓 讘专砖讜转讜 砖砖驻讬讻讛 讝讜 讘讞爪专讜 讛讬讗 讚讗讬诇讜 讘专讛"专 讗讬谉 诪拽驻讬讚讬谉 讘讻讱 讗诇讗 讘讞爪专讜 讜诪转讜讱 讻讱 讛讜讗 诪讝讛讬专 讘砖驻讬讻转讜 砖转讛讗 讘诪拽讜诐 诪讚专讜谉 讜讻谉 讛诇讻讛 讜讗注"驻 砖讘讙诪' 驻专砖讜讛 讚讜拽讗 讘诪讬诐 诪专讜讘讬诐 诪"诪 讛讜讗讬诇 讜诇讗 谞转谞讜 讘讛诐 砖讬注讜专 讗谞讜 讗讬谉 诇谞讜 讜专讗讜讬 诇注砖讜转 讻谉 讗祝 讘诪讜注讟讬诐:



讝讛讜 讘讬讗讜专 讛诪砖谞讛 讜诪讛 砖谞讻谞住 转讞转讬讛 讘讙诪专讗 讻讱 讛讜讗:



讗砖讛 诇讗 转诇讜砖 讗诇讗 讘诪讬诐 砖诇谞讜 专"诇 砖谞砖讗讘讜 诪讗转诪讜诇 讗讜 讘转讞诇转 讛诇讬诇讛 讜谞爪讟谞谞讜 讻诇 讛诇讬诇讛 讗讜 专讜讘讛 讜谞讛讙讜 诇讛注诪讬讚诐 讘诪拽讜诐 诪讙讜诇讛 讻诇 讛诇讬诇讛 讻讚讬 诇爪谞谞诐 讛专讘讛 讗诇讗 砖讗讬谉 注讻讜讘 讘讻讱 讜讻谉 诇讗 转诇讜砖 讘讞诪讛 专"诇 砖诇讗 转注诪讜讚 讘讞诪讛 讜转诇讜砖 砖诐 讜诇讗 讘讞诪讬谉 讜诇讗 讘讞诪讬 讞诪讛 专"诇 诪讬诐 砖注诪讚讜 讘讞诪讛 讜谞转讞诪诪讜 砖诐 讜诇讗 讘诪讬诐 讛讙专讜驻讬诐 讜驻讬专砖讜 讘讜 讙讚讜诇讬 讛驻讜住拽讬诐 砖谞砖讗讘讜 讘讜 讘讬讜诐 讜讚讘专 讝讛 讻讘专 谞讻诇诇 讘诪讬诐 砖诇谞讜 讜诪转讜讱 讻讱 驻讬专砖讜 讙讚讜诇讬 讛专讘谞讬诐 砖谞诇拽讞讜 诪谉 讛诪讜诇讬讗专 讜讛讜讗 讚讜讚 砖诇 谞讞砖转 讙讚讜诇 讜注讜诪讚 转诪讬讚 注诇 讛讗讜专 注讚 砖讗祝 讻砖讗讬谞讜 注讜诪讚 注诇 讛讗讜专 讛诪讬诐 砖讘讜 讻注讬谉 驻讜砖专讬谉 讜诇砖讜谉 讙专讬驻讛 讛讜讗 诇砖讜谉 砖讬专讬诐 砖诪转诪爪讬谉 讜谞诪砖讻讬谉 诪诪谞讜 讜讬"诪 砖诇拽讞诐 诪诪拽讜诐 砖讟祝 诪讬诐 讙讚讜诇 诪诇砖讜谉 谞讞诇 拽讬砖讜谉 讙专驻诐 砖讻讞 讛诪专讜爪讛 诪讞诪诪转诐 诪注讟 讜讗讬谉 谞专讗讛 讻谉 砖讗诐 谞爪讟谞谞讜 讘诇讬谞讛 诪讛 诇谞讜 讘诪专讜爪转诐 讜讗诐 谞砖讗讘讜 讘讜 讘讬讜诐 讗祝 讘讻诇 讛诪讬诪讜转 讻谉 讗诇讗 砖讛注讬拽专 讻砖讗专 讛驻讬专讜砖讬谉:



讜讗诪专讜 注诇 讻诇 讗诇讜 砖讗诐 注讘专讛 讜诇砖讛 讗住讜专 讜讗讬住讜专 讝讛 讬"诪 讘讜 诪转讜专转 讞诪抓 讜谞讗住专 讻诇 讛驻住讞 讜讬"诪 讘讜 砖诇讗 讗诪专 讗住讜专 讗诇讗 砖诇讗 诇爪讗转 讘讜 讬讚讬 讞讜讘转 诪爪转 诪爪讜讛 讗讘诇 诇砖讗专 讗讻讬诇讜转 诪讜转专 讻讚讬谉 讘爪拽讜转 砖诇 讙讜讬诐 讜讗祝 诇讚注转 讛诪驻专砖 讘讘爪拽讜转 砖诇 讙讜讬诐 砖诇讗 谞讬诇讜砖讛 讘讘转讬谞讜 诪"诪 讘讬砖专讗诇 拽谞住讜 讬讜转专 讻诪讜 砖讘讬讗专谞讜 诇诪注诇讛 讜诇讚注转 讝讛 讗诐 讗讬谞讜 讗诇讗 诪砖讜诐 拽谞住 诇讗讞专讬诐 诪讜转专 讜讗诐 讘砖讜讙讙 讗祝 诇注爪诪讜 诪讜转专 讗诇讗 砖谞专讗讬谉 讛讚讘专讬诐 砖讗住讜专 诇讙诪专讬 讘讬谉 诇讜 讘讬谉 诇讗讞专讬诐 讘讬谉 诇诪爪转 诪爪讜讛 讘讬谉 诇砖讗专 讗讻讬诇讜转 讜讘爪拽讜转 砖诇 讙讜讬诐 讚讜拽讗 讘谞讬诇讜砖讜 讻讛诇讻转谉 讻诪讜 砖讘讬讗专谞讜 诇诪注诇讛 讜诪"诪 讗诐 砖讻讞讜 讜诇讗 砖讗讘讜 注讚 砖讞砖讬讻讛 讝讛 讛讬讛 诪注砖讛 讜讛转讬专讜 讻诇 砖注讘专 注诇讬讛诐 专讜讘 讛诇讬诇讛 讘诇讬谞讛 讗讞专 砖谞砖讗讘讜 砖讚讬 诇讛诐 讘砖谞讞讜 专讜讘 讛诇讬诇讛 诪诪专讜爪转诐 讜谞转拽专专讜 讜讗诐 诇讗 诇谞讜 讻诇诇 讘诇讬诇讛 讗诇讗 砖谞砖讗讘讜 讘讘讜拽专 讜讛谞讬讞诐 专讜讘 讛讬讜诐 讜诇砖 讘讛诐 诇注转 讛注专讘 诪转讬专讬谉 讗讜转诐 讘讚讬注讘讚 讗诇讗 砖讗讬谉 讚注转讬 谞讜讞讛 讘讻讱 砖诪讗 拽专讬专讜转 讛诇讬诇讛 诪住讬讬注转诐 讜讗诐 谞砖讗讘讜 讘讬讜诐 讜注诪讚讜 讘讘讬转 砖谞讬 讬诪讬诐 讗讜 讬讜转专 讻诇 砖讻谉 砖讛谉 专讗讜讬讜转 讬讜转专 砖讛专讬 讛讜住讬驻讜 讘拽专讬专讜转 讜诪讬 讙砖诪讬诐 讛住讻讬诪讜 讛专讘讛 诪讞讻诪讬 讛讚讜专讜转 砖讗讬谞诐 爪专讬讻讜转 诇讬谞讛 讗讞专 砖诪诪拽讜诐 拽专讬专讜转 讛谉 讬讜专讚讜转 讜讗诇讜 砖诇砖讜转 讘讞讜诇讜 砖诇 诪讜注讚 讗祝 讗诇讜 讟注讜谞讜转 诇讬谞讛 讜诪讛 砖讬砖 诪拽讬诇讬谉 讘讻讱 讻诇 讝诪谉 砖讗讬谞谉 诇砖讜转 讗诇讗 诪注讟 讗讬谞讜 讬驻讛:



讛讗砖讛 爪专讬讻讛 砖谞讬 讻诇讬诐 讗讞转 砖转讛讗 诪拽讟驻转 讘讜 专"诇 砖转讛讗 讟讞讛 讘讜 讘拽讬讟讜驻讛 驻谞讬 讛讞专专讛 讘诪讬诐 讜讗讞转 砖转讛讗 诪爪谞谞转 讘讜 讗转 讬讚讬讛 讘注讜讚讛 诪拽讟驻转 诪驻谞讬 砖讗讜转诐 砖诪拽讟驻转 讘讛诐 诪转讞诪诪讜转 讘讞讜诐 讛讬讚 讜讛注讬住讛 讜讻谉 爪专讬讱 砖诇讗 转讙讘讬讛 讗转 讬讚讬讛 诪谉 讛转谞讜专 注讚 砖转讙诪讜专 讗转 讛驻转 专"诇 砖诇讗 转转注住拽 讘讚讘专 讗讞专 讜转谞讬讞 讗转 讛注讬住讛 讜讘砖谞讬 讗诇讜 讗诐 注讘专讛 讜诇讗 注砖转讛 讻谉 讘讚讬注讘讚 诇讗 谞讗住专 诇讗 讗诪专讜 讗诇讜 讗诇讗 诇讻转讞诇讛:



讜诪讗讞专 砖讘讬讗专谞讜 砖诇讗 转注诪讜讚 讘讞诪讛 讜转诇讜砖 砖诐 讘讬讜诐 讛诪注讜谞谉 诪讬讛讗 讗住讜专 诇讜 诇注诪讜讚 讘诪拽讜诐 讛诪讙讜诇讛 讜诇诇讜砖 砖诐 讗注"驻 砖讗诇讜 讛讬讛 讬讜诐 讘专讜专 诇讗 讛讬讛 讛砖诪砖 讝讜专讞 砖诐 诪"诪 讬讜诪讗 讚注讬讘讗 讻诇讛 砖诪砖讗:



讜谞砖诇诐 讛驻专拽 转讛诇讛 诇讗诇:



讗诇讜 注讜讘专讬谉 讜讻讜' 讻讘专 讘讬讗专谞讜 讘驻转讬讞转 讛诪住讻转讗 注诇 讛讞诇拽 讛专讘讬注讬 诪诪谞讛 砖讛讜讗 讘讗 诇讘讗专 讛讚讘专讬诐 砖讛讜驻拽注讜 诪转讜专转 讞讜讘转 讘讬注讜专 讗注"驻 砖讬砖 讘讛诐 拽爪转 讞诪抓 讜讛讚讘专讬诐 砖注讚讬讬谉 转讜专转 讘讬注讜专 注诇讬讛诐 讗注"驻 砖讗讬谞诐 讞诪抓 讙诪讜专 讜讻谉 讘讛讜讚注转 讘讬谉 讗讬住讜专 讞诪抓 讘注讬谉 诇讗讬住讜专 讞诪抓 注诇 讬讚讬 转注专讜讘转 讜讝讛 讛驻专拽 讗诪谞诐 讬住讜讚 注谞讬谞讜 讛讜讗 讘讘讬讗讜专 讝讛 讛讞诇拽 讗诇讗 砖讬转讙诇讙诇讜 讘讜 讚讘专讬诐 讜注诇 讝讛 讛爪讚 讬讞诇拽讜 注谞讬谞讬 讛驻专拽 诇砖诇砖讛 讞诇拽讬诐 讛专讗砖讜谉 讛讚讘专讬诐 砖爪专讬讱 诇讘注专诐 讗注"驻 砖讗讬谞诐 讞诪抓 讙诪讜专 讘注讬谉 讜讛讚讘专讬诐 砖讗讬谉 爪专讬讻讬诐 讘讬注讜专 讗驻讬' 讛讬讛 讞诪抓 讙诪讜专 诪爪讚 砖讛讜讗 讘讟诇 讘诪讬注讜讟讜 讛砖谞讬 诇讘讗专 讗讬讝讜 注讬住讛 讬砖 诇驻拽驻拽 讘讛 诪转讜专转 讞诪抓 讗注"驻 砖讗讬谞讛 注讚讬讬谉 讞诪抓 讙诪讜专 讜注诇 讗讬讝讛 爪讚 讛专讘讛 谞砖讬诐 诇砖讜转 讻讗讞转 砖讬讛讜 讬讻讜诇讜转 诇讛讝讛专 诪讞讬诪讜抓 讘诇讬砖转诐 讜讻谉 讞诇讛 讘讟讜诪讗讛 讻讬爪讚 诪驻专讬砖讬谉 讗讜转讛 讗讞专 砖讗讬谉 讬讻讜诇讬谉 诇讗驻讜转讛 讜讛专讬 讛讬讗 讘讗讛 诇讬讚讬 讞诪讜抓 讜讛砖诇讬砖讬 讘注专讘 讛驻住讞 砖讞诇 诇讛讬讜转 讘砖讘转 诪转讬 诪讘注专讬诐 讜讻谉 诪讬 砖讛讜诇讱 讘注专讘 讛驻住讞 讜谞讝讻专 砖讬砖 诇讜 讞诪抓 讘转讜讱 讘讬转讜 注诇 讗讬讝讛 爪讚 讬讞讝讜专 讜注诇 讗讬讝讛 爪讚 讛讜诇讱 诇诪拽讜诐 砖专讜爪讛 诇讬诇讱 讘讜 讜诪讘讟诇 讘诇讘讜 诪诪拽讜诪讜 讝讛讜 砖专砖 讛驻专拽 讚专讱 讻诇诇 讗诇讗 砖讬讘讜讗讜 讘讜 讚讘专讬诐 注诇 讬讚讬 讙诇讙讜诇 讻注谞讬谉 住讜讙讬转 讛转诇诪讜讚 注诇 讛讚专讱 砖拽讚诐:



讜讛诪砖谞讛 讛专讗砖讜谞讛 讗诪谞诐 转讞诇 讘讘讬讗讜专 讛讞诇拽 讛专讗砖讜谉 讜讛讜讗 砖讗诪专 讗诇讜 注讜讘专讬谉 讘驻住讞 讻讜转讞 讛讘讘诇讬 讜砖讻专 讛诪讚讬 讜讞讜诪抓 讛讗讚讜诪讬 讜讝讬转讜诐 讛诪爪专讬 讜讝讜诪谉 砖诇 爪讘注讬诐 讜注诪讬诇谉 砖诇 讟讘讞讬诐 讜拽讜诇谉 砖诇 住讜驻专讬诐 专' 讗诇讬注讝专 讗讜诪专 讗祝 讟驻讜诇讬 谞砖讬诐 讝讛 讛讻诇诇 讻诇 砖讛讜讗 诪讬谉 讚讙谉 讛专讬 讝讛 注讜讘专 讘驻住讞 讛专讬 讗诇讜 讘讗讝讛专讛 讜讗讬谉 讘讛诐 诪砖讜诐 讻专转 讗诪专 讛专"诐 注谞讬谉 注讜讘专讬谉 砖注讜讘专讬谉 注诇 讘诇 讬专讗讛 讜讘诇 讬诪爪讗 讻讜转讞 讛讜讗 讚讘专 砖谞讜驻诇 讘注专讜讘讜 拽诪讞 讜谞拽专讗 讘诇砖讜谉 注专讘讬 讗诇诪专"讬 砖讻专 讚讘专 诪砖讻专 讜注讜砖讬谉 讚讘专讬诐 诪砖讻专讬诐 诪诪讬谞讬诐 讛专讘讛 诪讞讟讬诐 砖专讜讬讬诐 讜砖注讜专讬诐 讜讝讜诇转诐 讜讛讬讛 诪砖拽讛 讗谞砖讬 诪讚讬 诪讝讛 讛注谞讬谉 专"诇 诪诪砖专转 诇讞诐 讻讙讜谉 讗讜转讜 砖注讜砖讬' 讛讬讜诐 讘诪爪专讬诐 讜拽讜专讬谉 讗诇诪专讬 讘注专讘讬 讜讞讜诪抓 讛讗讚讜诪讬 讛讬讜 诪砖讬诪讬谉 讘讜 砖注讜专讬谉 诪诪砖 讜讝讬转讜诐 砖诇讜拽讞讬谉 诪诇讞 讜拽诪讞 砖注讜专讬诐 讜拽专讟讜诪讬 讜拽讜专讬谉 讗讜转讜 讘注专讘讬 拽专讟诐 讜讛讜讗 讝专注 讻专讻讜诐 诪讚讘专讬 讘讚 讘讘讚 讜诇砖讬谉 讗讜转讜 讘诪讬诐 讜讛讬讜 注讜砖讬谉 讗讜转讜 诇专驻讜讗讛 讜拽讜诪讬谉 砖诇 爪讘注讬诐 诪讬讗 讚讞讝讬专讬 讜讛讜讗 诪讬诐 砖砖讜专讬谉 讘讛谉 讛诪讜专住谉 讜诪砖转诪砖讬' 讘讜 爪讜讘注讬 讛诇讘讗 讜注诪讬诇谉 砖诇 讟讘讞讬诐 讛讜讗 砖诇讜拽讞讬诐 讞讟讬谉 砖诇讗 讘砖诇讜 讻诇 爪专讻谉 讜诪讬讘砖讬谉 讗讜转谉 讜讟讜讞谞讬谉 讗讜转谉 讜诇砖讬谉 讗讜转谉 讜注讜砖讬谉 诪讛谉 讞诇讜转 讜诪讻住讬谉 讘讛谉 讛拽讚专讛 讻砖讬转拽专讘 讛诪讗讻诇 诇讛转讘砖诇 讘转讜讻讛 讜转住讬专 诪诪谞讛 讝讜讛诪转 讛诪讗讻诇 讜专讬讞讜 讛专注 讜拽讜诇谉 砖诇 住讜驻专讬诐 注讬住讛 讬注砖讜 讗讜转讛 诪讚讘拽讬 讛住驻专讬诐 诪注驻专 讛专讞讬诐 讬讚讘拽讜 讘讜 诪讛 砖讛谉 专讜爪讬谉 诇讚讘拽 诪谞讬讬专讜转讬讛谉 讜讟讬驻讜诇讬 谞砖讬诐 讛讜讗 拽诪讞讬诐 讬拽讞讜 讗讜转谉 讛谞砖讬诐 诪谉 讛讚讘专讬诐 砖讬砖 诇讛诐 讻讚讬 诇诪专拽 讜专讜讞爪讜转 讘讛谉 驻谞讬讛诐 讜讘砖专诐 讜讬砖 讘讻诇诇谉 拽诪讞 砖注讜专讬诐 讜专' 讗诇讬注讝专 讗讜诪专 讗注"驻 砖讬讛讬讛 讗讘拽 讜讗讬谉 讘讜 讞诪抓 讙讝讬专讛 砖诪讗 讬砖专讛 讗讜转讜 讛讗讘拽 讘砖注转 讛专讞讬爪讛 讜讗讬谉 讛诇讻讛 讻专' 讗诇讬注讝专 讗诇讗 讻诪讜 砖讗诪专 讝讛 讛讻诇诇 讻诇 砖讛讜讗 诪讬谉 讚讙谉 讜专讜爪讛 讘讜 讻诇 讚讘专 砖讬讛讬讛 讘讜 诪讬谉 诪诪讬谞讬 讞诪砖转 讛诪讬谞讬谉 注诐 讛诪讬诐 注讜讘专 注诇讬讜 讘驻住讞 讗讘诇 讘诇讗 诪讬诐 讗讜 讘诪讬 驻讬专讜转 讗讬谞讜 注讜讘专 讜诪讜转专 诇讗讻诇讜 讻讬 讛注讬拽专 讗爪诇谞讜 诪讬 驻讬专讜转 讗讬谉 诪讞诪讬爪讬谉 讜讗诪专讜 讛专讬 讗诇讜 讘讗讝讛专讛 专"诇 诪讬 砖讬讗讻诇 诪讗诇讜 砖讬讛讬讛 讘讜 转注专讜讘转 讚讙谉 诇驻讬 砖讛注讬拽专 讗爪诇谞讜 注诇 讞诪抓 讚讙谉 讙诪讜专 注谞讜砖 讻专转 讜注诇 转注专讜讘转讜 讘诇讗讜 讜讝讛 讻砖讬讛讬讛 诪谉 讛讞诪抓 讛诪注讜专讘 讻讝讬转 讘讻讚讬 讗讻讬诇转 驻专住 讜讗讝 讬转讞讬讬讘 讗讜讻诇 讝讛 讛转注专讜讘转 诪诇拽讜转 讗讘诇 讗诐 讬砖 砖讬注讜专 讛讚讙谉 讛诪注讜专讘 驻讞讜转 诪讻讝讬转 讗讬谞讜 讞讬讬讘 注诇 讗讻讬诇转讜 诪诇拽讜转 讗讘诇 讛讜讗 讗住讜专 讜讗讬谉 讛诇讻讛 讻专' 讗诇讬注讝专:



讗诪专 讛诪讗讬专讬 讗诇讜 注讜讘专讬谉 讘驻住讞 讜讻讜' 爪专讬讱 砖转讚注 砖讗讻讬诇转 讞诪抓 讗讬谉 讘讛 讻专转 讗诇讗 讻砖讛讜讗 讗讜讻诇 讞诪抓 讘注讬谉 讗讘诇 注诇 讬讚讬 转注专讜讘转 讗讬谉 讘讜 讻专转 讗驻讬' 讛讬讛 讘讜 讻讝讬转 讘讻讚讬 讗讻讬诇转 驻专住 讜诇注谞讬谉 诪诇拽讜转 讗诐 讬砖 讘讜 讻讝讬转 讘讻讚讬 讗讻讬诇转 驻专住 诇讜拽讛 注诇讬讜 诪讚讬谉 讻诇 诪讞诪爪转 诇讗 转讗讻诇讜 讜砖谞讬 讗诇讜 讗讬谉 讘讛诐 讞讜诇拽 讗讘诇 诇注谞讬谉 讗诐 注讜讘专 讘讘诇 讬专讗讛 讘转注专讜讘转 砖讬砖 讘讜 讻讝讬转 讘讻讚讬 讗讻讬诇转 驻专住 讗诐 诇讗讜 专讜讘 诪驻专砖讬诐 诪住讻讬诪讬诐 砖讛讜讗 注讜讘专 砖讛专讬 讝讛 讟注诪讜 讜诪诪砖讜 讛讜讗 讜讗讞专 砖讬砖 讻讗谉 诪诪砖讜 砖诇 讗讬住讜专 讟注讜谉 讛讜讗 讛砖讘转讛 讜讻诇 砖讟注讜谉 讛砖讘转讛 注讜讘专 讘讘诇 讬专讗讛 讜讗讞专 砖讻谉 讗住讜专 讛讜讗 诇讗讞专 讛驻住讞 讜讗注"驻 砖讗诪专讜 诇讗 拽谞讬住 专' 砖诪注讜谉 讗诇讗 讘注讬谞讬讛 讛讗 注诇 讬讚讬 转注专讜讘转 诇讗 讝讜 讗讬谞讛 讗诇讗 讻砖谞转注专讘 诇讗讞专 讛驻住讞 讗讜 砖诪讗 讗讞专 砖谞拽专讗 诪诪砖讜 砖诇 讗讬住讜专 讗讬谉 讝讛 拽专讜讬 转注专讜讘转 讜讬砖 讞讜诇拽讬诐 诇讜诪专 砖讗讬谉 讻讗谉 讘诇 讬专讗讛 砖诇讗 谞讗诪专 诇讗 讬专讗讛 讗诇讗 注诇 讞诪抓 讙诪讜专 讜诇讗 注讜讚 讗诇讗 砖讬砖 砖诪转讬专讬谉 讗讜转讜 诇讗讞专 讛驻住讞 讜注讬拽专 讛讚讘专讬诐 讻讚注转 专讗砖讜谉 砖讗诐 讻讚注转 砖谞讬' 讛讬讛 诇讜 诇讻诇诇讛 注诐 讗诇讜 砖讘诪砖谞转谞讜 砖讗讬谉 讘讛诐 讻讝讬转 讘讻讚讬 讗讻讬诇转 驻专住 讗诇讗 砖谞专讗讛 砖讻诇 砖讬砖 讘讜 讻讝讬转 讘讻讚讬 讗讻讬诇转 驻专住 讛讜讗讬诇 讜诇讜拽讛 注诇讬讜 驻砖讜讟 讛讜讗 砖注讜讘专 注诇讬讜 讘讘诇 讬专讗讛 讜砖讛讜讗 讗住讜专 诇讗讞专 讛驻住讞:



讜讗诐 讗讬谉 讘讜 讻讝讬转 讘讻讚讬 讗讻讬诇转 驻专住 讗讬谉 诇讜拽讬谉 注诇讬讜 讗诇讗 砖诪"诪 讗住讜专 讛讜讗 诪谉 讛转讜专讛 讜讝讛 砖讗讬谉 诇讜拽讬谉 注诇讬讜 讗诇讗 诪驻谞讬 砖讗讬谉 讻讗谉 讗讻讬诇讛 讘砖讬注讜专 讗讻讬诇讛 讜讛讬讗 讛谞拽专讗转 讘转诇诪讜讚 讟注诪讜 讜诇讗 诪诪砖讜 讜讛讜讛 诇讬讛 讻讚讬谉 讞爪讬 砖讬注讜专 讜讻谉 讛讚讬谉 讘谞讜拽砖讛 讘注讬谞讬讛 讜诪"诪 讬砖 讞讜诇拽讬谉 诇讜诪专 讘讟注诪讜 讜诇讗 诪诪砖讜 讗诐 讛讜讗 诪谉 讛转讜专讛 讗讜 诪讚讘专讬 住讜驻专讬诐 讻诪讜 砖讘讬讗专谞讜 诪讞诇讜拽转 讝讜 讘诪住讻转讗 讞讜诇讬谉 讜讘诪住讻转 注讘讜讚讛 讝专讛 专"诇 讘讟注诪讜 讜诇讗 诪诪砖讜 讗诐 讛讜讗 诪谉 讛转讜专讛 讗讜 诪讚讘专讬 住讜驻专讬诐 讜诇讚讘专讬 讛讻诇 诪讬讛讗 讗住讜专讬诐 讛诐 讗诐 诪谉 讛转讜专讛 讗诐 诪讚讘专讬 住讜驻专讬诐 讜讛讗讜讻诇 讗讻讬诇讛 讝讜 诪讻讬谉 讗讜转讜 诪讻转 诪专讚讜转 讜诪"诪 诇注谞讬谉 转注专讜讘讜转 讗诇讜 专"诇 砖讗讬谉 讘讛诐 讻讝讬转 讘讻讚讬 讗讻讬诇转 驻专住 讜讻谉 谞讜拽砖讛 讘注讬谞讬讛 砖讛讜讗 谞讻诇诇 讘诪砖谞转谞讜 注诪讜 爪专讬讱 诇讘专专 讗诐 讬砖 讘讛诐 讗讬住讜专 诇讗 讬专讗讛 讜诇讗 讬诪爪讗 讗诐 讛讜讗 讟注讜谉 讘讬注讜专 诪驻谞讬 砖讗讬住讜专讜 讗祝 诇讗讞专 讛驻住讞 讗讜 砖诪讗 诇讗讞专 讛驻住讞 诪讜转专讬诐 讜讻谉 讗祝 讗诐 转讗诪专 砖诇讗 谞讗住专讜 讗诇讗 讘驻住讞 讗诐 讟注讜谞讬诐 讘讬注讜专 诪讚讘专讬 住讜驻专讬诐 讗诐 诇讗讜:

讜讗讞"讻 讛讝讻讬专 砖诇砖讛 诪讬谞讬 讗讜诪谞讜讬讜转 讜讛诐 讚讙谉 讙诪讜专 讘注讬谉 讗诇讗 砖讞诪讜爪讜 专注 讜谞诪讗住 诪诇讗讻讜诇 讜谞拽专讗讬诐 谞讜拽砖讛 讘注讬谞讬讛 讜讛诐 讝讜诪讗 砖诇 爪讘注讬诐 讜驻讬' 讘讙诪' 诪讬讗 讚讞讬讝专讬 讜讛讜讗 诪讬 诪讜专住谉 砖诪注专讘讬谉 讘爪讘注 讜注诪讬诇谉 砖诇 讟讘讞讬诐 讜讛讜讗 驻转 转讘讜讗讛 砖诇讗 讛讘讬讗讛 砖诇讬砖 砖诪谞讬讞讛 注诇 驻讬 讛拽讚专讛 讜砖讜讗讘转 讛讝讜讛诪讗 讜拽讜诇谉 砖诇 住讜驻专讬诐 讜讛讜讗 拽诪讞 诪注讜专讘 讘诪讬诐 砖讛住讜驻专讬诐 诪讚讘拽讬诐 讘讜 谞讬讬专讜转讬讛诐 讜讻诇 讗诇讜 谞讜拽砖讛 讘注讬谞讬讛 讜讛讜住讬祝 专' 讗诇注讝专 讜诇讬诪讚 注讜讚 讗讬住讜专 讘谞讜拽砖讛 注诇 讬讚讬 转注专讜讘转 讜讛讜讗 转讻砖讬讟讬 讛谞砖讬诐 专"诇 讟讬驻讜诇讬 谞砖讬诐 砖讛讜讗 注砖讜讬 讘拽诪讞 砖诇 砖注讜专讬诐 诇诪专拽 讜专' 讗诇注讝专 讙专住讬谞谉 讜诇讗 专' 讗诇讬注讝专 砖讛专讬 专' 讗诇讬注讝专 讗祝 谞讜拽砖讛 讘注讬谞讬讛 诇讬转 诇讬讛 讻诪讜 砖讛转讘讗专 讘讙诪' 讜讗讬谉 爪专讬讱 诇讜诪专 注诇 讬讚讬 转注专讜讘转 讗诇讗 专' 讗诇注讝专 讙专住讬谞谉:



讝讛 讛讻诇诇 讻诇 砖讛讜讗 诪讬谉 讚讙谉 注讜讘专 注诇 讛讚专讻讬诐 砖讘讬讗专谞讜 讜讗诪专 讛专讬 讗诇讜 讘讗讝讛专讛 专"诇 讘诇讗讜 注诇 讗讻讬诇转诐 讜诇讜拽讛 讜讗讬谉 讘讛诐 讻专转 讜讻讘专 讘讬讗专谞讜 砖讝讜 讗讬谞讛 讛诇讻讛 砖讗讬谉 讘讗诇讜 诇讗讜 讻诇诇 讛讜讗讬诇 讜讗讬谉 讘讛诐 讻讝讬转 讘讻讚讬 讗讻讬诇转 驻专住 诪诪讛 砖讛讜讗 讗讜讻诇 讗诇讗 砖诇讚注转 拽爪转 讛讜讗 讗住讜专 诪谉 讛转讜专讛 讻讞爪讬 砖讬注讜专 讜讻谉 讘谞讜拽砖讛 讗祝 讘注讬谞讬讛 讜诇讗 注讜讚 讗诇讗 砖讘谞讜拽砖讛 讬专讗讛 诪谉 讛讙诪专讗 砖讗讬谉 讘讛 讗诇讗 讗讬住讜专 住讜驻专讬诐 讜讘讙诪' 讗诪专讜 讻诇 诪讞诪爪转 诇讗 转讗讻诇讜 诇专讘讜转 讻讜转讞 讛讘讘诇讬 讜砖讻专 讛诪讚讬 讜讞讜诪抓 讛讗讚讜诪讬 讜讝讬转讜诐 讛诪爪专讬 讬讻讜诇 讬讛讗 注谞讜砖 讻专转 转诇诪讜讚 诇讜诪专 讻讬 讻诇 讗讜讻诇 讞诪抓 讜谞讻专转讛 注诇 讞诪抓 讚讙谉 讙诪讜专 注谞讜砖 讻专转 讜注诇 注讬专讜讘讜 讘诇讗讜 讚讘专讬 专' 诪讗讬专 讜讞讻诪讬诐 讗讜诪专讬诐 注诇 讞诪抓 讚讙谉 讙诪讜专 注谞讜砖 讻专转 讜注诇 注讬专讜讘讜 讘诇讗 讻诇讜诐 讻诇讜诪专 注诇 注讬专讜讘 讝讛 砖讛讝讻专转 讘讻讜转讞 讛讘讘诇讬 讜讞讘专讬讜 讛讜讗讬诇 讜讗讬谉 讘讛诐 讻讝讬转 讙诪讜专 讘讻讚讬 讗讻讬诇转 驻专住 讘诇讗 讻诇讜诐 专"诇 砖讗讬谉 砖诐 诇讗讜 讗诇讗 砖讬砖 讘讛诐 讗讬住讜专 转讜专讛 讻讞爪讬 砖讬注讜专 讗注"驻 砖诇讗 讗讻诇 讻讝讬转 诪谉 讛讗讬住讜专 讗讜 诪转讜专转 讟注诐 讻注讬拽专 讗诐 讗讻诇 诪谉 讛注讬专讜讘 注讚 砖讬砖 讘讜 讻讝讬转 诪谉 讛讗讬住讜专 讗注"驻 砖诇讗 讗讻诇讜 讘讻讚讬 讗讻讬诇转 驻专住 讜诪"诪 讗诐 诇讗 讗讻诇 诪谉 讛讗讬住讜专 讻讝讬转 讗讬谉 讻讗谉 讗讬住讜专 诪转讜专转 讟注诐 讻注讬拽专 砖讗讬谉 转讜专转 讟注诐 讻注讬拽专 谞讗诪专 讗诇讗 讻砖讗讜讻诇 讻讝讬转 诪谉 讛讗讬住讜专 讜讛诇讻讛 讻讞讻诪讬诐 讜讻谉 讻转讘讜讛 讙讚讜诇讬 讛驻讜住拽讬诐 讜讻诇 砖讻谉 谞讜拽砖讛 讘注讬谞讬讛 讜讻诪讜 砖讬专讗讛 讘讙诪专讗 讘讛讚讬讗 砖转注专讜讘转 讞诪抓 讞诪讜专 讬讜转专 诪谞讜拽砖讛 讘注讬谞讬讛:



讜诪"诪 讛专讘讛 诪谉 讛诪讙讬讛讬诐 专讜讗讬诐 诇驻住讜拽 讻专' 诪讗讬专 讜诇讛注诪讬讚 谞讜拽砖讛 讘注讬谞讬讛 讜转注专讜讘转 砖讗讬谉 讘讜 讻讝讬转 讘讻讚讬 讗讻讬诇转 驻专住 讘诇讗讜 讜诪住转诐 诪砖谞转谞讜 砖讗诪专谞讜 讘讛 讛专讬 讗诇讜 讘讗讝讛专讛 讜注讜讚 讛讘讬讗讜 专讗讬讛 诪诪讛 砖讗诪专讜 诇诪讟讛 砖讬讗讜专 讬砖专祝 讜讛讗讜讻诇讜 驻讟讜专 住讬讚讜拽 讬砖专祝 讜讛讗讜讻诇讜 讞讬讬讘 讗讬讝讛讜 砖讬讗讜专 讻拽专谞讬 讞讙讘讬诐 讜讗诪专讜 注诇讬讜 讘讙诪' 砖讛讜讗 谞讜拽砖讛 讜讗讬讝讛讜 住讬讚讜拽 砖谞转注专讘讜 住讚拽讬讜 讝讛 注诐 讝讛 讜讞讻诪讬诐 讗讜诪专讬诐 讝讛 讜讝讛 讛讗讜讻诇讜 讞讬讬讘 讗诇讗 讗讬讝讛讜 砖讬讗讜专 讻诇 砖讛讻住讬驻讜 驻谞讬讜 讻讗讚诐 砖注诪讚讜 砖注专讜转讬讜 讜驻住拽讜 讘讛 讙讚讜诇讬 讛驻讜住拽讬诐 讻讞讻诪讬诐 讗诇诪讗 砖拽专谞讬 讞讙讘讬诐 砖讛讜讗 谞讜拽砖讛 讛讗讜讻诇讜 讞讬讬讘 讜讻讘专 讗诪专讜 注诇讬讛 讛讬讬谞讜 专' 诪讗讬专 讜谞讝讻专讛 讘诇砖讜谉 讞讻诪讬诐 讻讚讬 诇驻住讜拽 讻诪讜转讜 讘诇讗 驻拽驻讜拽 讜诪"诪 谞专讗讛 砖讙讚讜诇讬 讛驻讜住拽讬诐 驻讬专砖讜讛 注诇 讚讘专讬 专' 讬讛讜讚讛 讻诇讜诪专 讝讛 砖讘讬讗专谞讜 讘砖讬讗讜专 砖讛讜讗 讻拽专谞讬 讞讙讘讬诐 讚讘专讬 专' 讬讛讜讚讛 讜讞讻诪讬诐 讗讜诪专讬诐 砖讻诇 讻拽专谞讬 讞讙讘讬诐 讗讬谞讜 谞讜拽砖讛 讗诇讗 讞诪抓 讙诪讜专 讜讛讗讜讻诇讜 讞讬讬讘 诇讚讘专讬 讛讻诇 讜讗讬讝讛讜 砖讬讗讜专 砖讛讜讗 谞讜拽砖讛 讜讛讜讗 驻讟讜专 诇讚注转讱 讜讞讬讬讘 诇讚注转讬 讻诇 砖讛讻住讬驻讜 驻谞讬讜 讜诪讝讜 驻住拽讜 讻专' 诪讗讬专 专"诇 砖讻诇 砖讛讻住讬驻讜 驻谞讬讜 讛讜讗 谞讜拽砖讛 讗讘诇 讘讚讬谉 讛讗讜讻诇讜 诇讗 讚讘专讜 讘讜 砖诐 讻诇诇 讗诇讗 砖专' 诪讗讬专 诪讞讬讬讘 讜讗讬谉 讛诇讻讛 讻诪讜转讜:



讝讛讜 讘讬讗讜专 讛诪砖谞讛 讜讻讘专 讛讗专讻谞讜 讘讛 讘讻讚讬 砖诇诪讚转 驻住拽 砖诇讛 诪转讜讱 讚讘专讬谞讜 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛诐:



讘转诇诪讜讚 讛诪注专讘 讗诪专讜 专' 砖诪讜讗诇 讘专 专讘 讬爪讞拽 讛讜讛 诇讬讛 讬讬谉 拽讜住诐 讬讛讘 讘讙讜讬讛 砖注专讬谉 讘讙讬谉 讚讬讞诪注 讬讗讜转 讗转讗 砖讗讬诇 诇专' 讗诪讬 讗诪专 爪专讬讱 讗转讛 诇讘注专 诪注砖讛 [讘讗] 诇驻谞讬 讙讚讜诇讬 拽讚诪讜谞讬谞讜 讘谞讗专讘讜谞讗讛 讘讗讞讚 砖砖诐 诪诇讗 讞驻谞讬讜 讞讟讬诐 讘讬讬谉 诇转拽谞讜 讜注专讘 讛驻住讞 砖讗诇 注诇讬讜 讜讛讜专讜 诇讜 诇注专讜转 讛讬讬谉 讜诇讘注专 讛讞讟讬诐 讜讛讬讬谉 讛转讬专讜 讘砖转讬讛 砖诪讗讞专 砖谞转讘讟诇 拽讜讚诐 讝诪谞讜 讗讬谞讜 讞讜讝专 讜谞讬注讜专 讜讗注"驻 砖讛讬讬谉 诪讬 驻讬专讜转 讛诐 讞拽专讜 注诇讬讜 讜诪爪讗讜 砖讛讬讛 诪讬诐 诪注讟 砖诐 讜讻谉 谞转讘专专 诇讛诐 砖讛讬讛 砖诐 讬讬谉 讘讻讚讬 砖讗讬谉 讘讞讟讬诐 讘讻讚讬 谞转讬谞转 讟注诐 讜讗祝 讛诐 驻讬专砖讜 讘讝讜 砖讻转讘谞讜 诪转诇诪讜讚 讛诪注专讘 砖讛讜讗 爪专讬讱 诇讘注专 讚讜拽讗 诪谉 讛砖注讜专讬诐 砖讛专讬 讛讬讬谉 讻讘专 谞转讘讟诇讛 讘讜 驻诇讬讟转 讛砖注讜专讬诐 讜讗讬谞讜 讞讜讝专 讜谞讬注讜专 讘诪砖讛讜 讜诪"诪 讬砖 诇驻拽驻拽 砖诪讗讞专 砖讛砖注讜专讬诐 诪讞诪讬爪讬谉 讻讘专 讛讞诪讬爪讜 讘住讘转诐 讜讗讜转讜 讞诪讜抓 谞拽专讗 讟注诐 讗诇讗 砖讗讬谞讬 拽讜专讗 讚讘专 讝讛 谞转讬谞转 讟注诐 讗诇讗 讙讜专诐 诇讟注诐:



注讜讚 讗诪专讜 砖诐 讞讚 诪谉 讗讬诇讬谉 讚讘讬 专' 讛讜讜 诇讬讛 讙专讘讬谉 讚诪砖讞讗 讘讙讜 注爪专讬讗 讚讞讬讟讬讗 砖讗诇 诇专讘谞讬谉 讗诪专讜 诇讬讛 讝讬诇 讙专讜祝 讻诇 诪讗讬 讚转讞讜转讬讛讜谉 讜讗注"驻 砖讛砖诪谉 诪讬 驻讬专讜转 讛讜讗 诪爪讚 砖讛砖诪谉 谞注砖讛 注诐 诪讬诐 讻砖讛砖诪谉 诪讝讚讻讱 诪讬诐 谞砖讗专讬诐 讘砖讜诇讬 讛讻诇讬 讜诪讚讬讬转讬 注诇 讛讞讟讬诐:



讜注讜讚 讗诪专讜 砖诐 专' 讞谞讬谞讗 讘专 讗诪讬 讛讜讛 诇讬讛 讚讘砖 诪讝讜讬讬祝 讘住讜诇转 砖讗诇 诇专' 诪讜谞讗 讜讗诪专 诇讬讛 爪专讬讱 讗转讛 诇讘注专 讜讻诇 讝讛 诪讜讻讬讞 讻讚讘专讬 讙讚讜诇讬 讛专讘谞讬诐 讜砖诪讗 诇讗 讛爪专讬讻讜讛讜 诇讘注专 诪讟注诐 讘诇 讬专讗讛 讗诇讗 砖诇讗 讬讘讗 诇讬讚讬 诪讻砖讜诇 讗讻讬诇讛 讜砖转讬讛:



讘谞讬诪讜拽讬诐 讬砖谞讬诐 诪爪讗转讬 砖讘谞专讘讜谞讗讛 讗讬专注 诪注砖讛 讘讟讞讜谞讜转 砖讛讬讜 诪转拽谞讬谉 砖拽 诪诇讗 讞讟讬诐 注诇 讚驻谞讬 讛讘讜专 诇讛谞讬讞讜 注诇 讛讘讛诪讛 讜谞转讘拽注 讛砖拽 讘讬讚诐 讜谞驻诇讜 讛专讘讛 诪谉 讛讞讟讬诐 讘讘讜专 注讚 砖讞砖砖讜 讘讛诐 诇谞转讬谞转 讟注诐 讘诪讬诐 讜讘讗讜 注诇 讝讛 诇诪谞讬谉 讞诪砖讛 讙讚讜诇讬 注讜诇诐 讛专讘 专' 讬爪讞拽 讘谉 诪专谉 诇讜讬 讜讛专讘 专' 讗诇讬注讝专 讘"专 讝讻专讬讛 讜讛专讘 专' 讚讜讚 讘"专 谞转谉 讜砖谞讬 讝拽谞讬谞讜 讛讙讚讜诇讬诐 讛专讘 讗讘 讘讬转 讚讬谉 讜讛专讘 讙讬住讜 专' 砖诇诪讛 讛讬砖讬砖 讜谞诪谞讜 讜讛转讬专讜 诇砖转讜转 诪谉 讛诪讬诐 讘驻住讞 讜诪诪讛 砖专讗讜 讘注砖讬专讬 砖诇 转专讜诪讜转 砖注讜专讬诐 专"诇 砖诇 转专讜诪讛 砖谞驻诇讜 诇讘讜专 讗注"驻 砖讛讘讗讬砖讜 诪讬诪讬讜 诪讜转专讬谉 讜诪转讜讱 讚讘专讬讛诐 专讗讬转讬 砖转讞讬诇讛 讛讬讜 诪驻专砖讬诐 讗注"驻 砖讛讘讗讬砖讜 注诇 讛砖注讜专讬诐 讻诇讜诪专 讗注"驻 砖谞转讞诪爪讜 讻诇 讻讱 砖谞转讘拽注讜 讜讛讘讗讬砖讜 讜诪砖讜诐 讚讟注诐 驻讙讜诐 诪讜转专 讗祝 讘讗讬住讜专讬 诪砖讛讜 讜讗讞"讻 讛专讙讬砖讜 砖诇砖讜谉 讛诪砖谞讛 讗注"驻 砖讛讘讗讬砖讜 诪讬诪讬讜 诪讬诪讬讜 诪讜转专讬谉 讚讗诇诪讗 讗讛讘讗砖讛 讚诪讬诐 拽讗讬 讜专讗讬转讬 诇讛诐 砖讛讬讜 诪驻专砖讬诐 讗注"驻 砖讛砖注讜专讬诐 讛讘讗讬砖讜 讛诪讬诐 专"诇 砖拽诇拽诇讜 讗转 讟注诪诐 注讚 砖讛诪讗讬住讜诐 诇讻诇 砖讜转讬讛诐 诪讜转专讬谉 诪讚讬谉 讟注诐 诇驻讙诐 讜讘讗诪转 砖诇砖讜谉 讛讘讗砖讛 讗祝 注诇 讛转注讘转 讛讚讘专 讜讛诪讗住转讜 谞讗诪专 讻诪讜 诇讛讘讗讬砖谞讬 讘讬讜砖讘 讛讗专抓 讛讘讗砖 讛讘讗讬砖 讘注诪讜 讜驻讬专讜砖 讛讚讘专 诇讚注转诐 讗注"驻 砖谞转谞讜 讟注诐 诪专讜讘讛 讘诪讬诐 注讚 砖谞砖转谞讛 讟注诪诐 诪爪讚诐 砖讻诇 砖谞讜讬 讟注诐 砖讘诪讬诐 讛注讜诪讚讬诐 诇砖转讬讛 拽诇拽讜诇 讛讜讗 讜驻讜讙诐 讘讟注诪诐 讝讛讜 注谞讬谉 讚讘专讬讛诐 讜诇驻讬 讚注转讬 讘诪讞讬诇转 讻讘讜讚诐 诇讗 讻讬讜谞讜 讘驻讬专讜砖 讗讜转讛 讛砖诪讜注讛 讬驻讛 讜讗祝 讙讚讜诇讬 讛诪讞讘专讬诐 讜讗讞专讜谞讬 讛专讘谞讬诐 讘驻讬专讜砖讬 讛诪砖谞讛 诇讗 驻讬专砖讜 讘讛 讻诇讜诐 讗讘诇 诇驻讬 诪讛 砖专讗讬转讬 注诇讬讛 讘转诇诪讜讚 讛诪注专讘 驻讬专讜砖讛 砖讘注讜讚 砖讛诪讬诐 讝讻讬诐 讜讘诇讗 砖讜诐 拽诇拽讜诇 讛砖注讜专讬诐 驻讜讙诪讬谉 讗转 讟注诪诐 讗讘诇 讗诐 讛诐 诪讬诐 讘讗讜砖讬诐 讗讬谉 讛砖注讜专讬诐 驻讜讙诪讬谉 讗讜转诐 讗诇讗 诪砖讘讬讞讬诐 讜讗诪专讜 讘诪砖谞讛 讝讜 砖砖注讜专讬诐 砖谞驻诇讜 诇讘讜专 讜讛专讬 讘砖注转 谞驻讬诇转诐 驻讙诪讜 讗转 讟注诪诐 讗注"驻 砖讛讘讗讬砖讜 讛诪讬诐 讗讞"讻 诇讗讬讝讜 住讘讛 注讚 砖注讻砖讬讜 谞注砖讜 诪砖讘讬讞讬诐 讛诪讬诐 诪讜转专讬谉 讛讜讗讬诇 讜驻讙诪讜 诪转讞讬诇转诐 讜讝讛讜 砖砖谞讬谞讜 砖诐 讻诇 谞讜转谞讬 讟注诪讬诐 讘讬谉 诇砖讘讞 讘讬谉 诇驻讙诐 讗住讜专 讚讘专讬 专' 诪讗讬专 专' 砖诪注讜谉 讗讜诪专 诇砖讘讞 讗住讜专 诇驻讙诐 诪讜转专 讗诪专 专' 砖诪注讜谉 讘谉 诇拽讬砖 诪讛 驻诇讬讙讬谉 砖讛砖讘讬讞 讜诇讘住讜祝 驻讙诐 讗讘诇 驻讙诐 讜诇讘住讜祝 讛砖讘讬讞 讗祝 专' 诪讗讬专 诪讜讚讛 专' 讬讜讞谞谉 讗诪专 诇讗 砖谞讬讗 讛讗 讜诇讗 砖谞讬讗 讛讗 诪讞诇讜拽转 转谞讬谞谉 砖注讜专讬诐 砖谞驻诇讜 诇讘讜专 讗注"驻 砖讛讘讗讬砖讜 诪讬诪讬讜 诪讬诪讬讜 诪讜转专讬诐 讛讗 诪转谞讬转讗 诪讛 讛讬讗 讻诇讜诪专 讚讛讗 讜讚讗讬 驻讙诐 讜诇讘住讜祝 讛砖讘讬讞 讛讜讗 专' 讬讜讞谞谉 讗诪专 讘诪讞诇讜拽转 讻诇讜诪专 讜专' 砖诪注讜谉 讛讬讗 专讬砖 诇拽讬砖 讗诪专 讚讘专讬 讛讻诇 讜谞诪爪讗 砖诪砖谞讛 讝讜 讘驻讙诐 讜诇讘住讜祝 讛砖讘讬讞 谞讗诪专讛 讜讗谞讜 讻讘专 驻住拽谞讜 讛诇讻讛 专讜讜讞转 讘讗讞专讜谉 砖诇 注讘讜讚讛 讝专讛 砖讗讬谉 讟注诐 诇驻讙诐 诪讜转专 讗诇讗 讘驻讜讙诐 诪转讞讬诇讛 讜注讚 住讜祝 讛讗 讻诇 砖驻讙诐 讜诇讘住讜祝 讛砖讘讬讞 讗讜 讛砖讘讬讞 讜诇讘住讜祝 驻讙诐 讗住讜专 讜讗"讻 讗讬谉 诪讻讞 诪砖谞讛 讝讜 讛讬转专 讘诪注砖讛 讝讛 讗诇讗 讗诐 讻谉 讛讜讻专 讘诪讬诐 砖讗讬谞诐 谞讘讗砖讜转 讜注讻讜专讜转 讻诇诇 讜砖讬讛讜 砖注讜专讬诐 驻讜讙诪讬诐 诪转讞讬诇讛 讜注讚 住讜祝 讜诇注谞讬谉 讛讛讜专讗讛 诪讬讛讗 讬驻讛 讛转讬专讜 砖诇讗 谞讗诪专 诇讚注转讬 讗注"驻 砖讛讘讗讬砖讜 讗诇讗 讘讘讜专 砖诇 诪讬诐 诪讻谞住讬诐 砖讛诪讬诐 诪讘讗讬砖讜转 砖诐 诇驻注诪讬诐 专"诇 诪转拽诇拽诇讜转 诪爪讚 专驻讬讜谞诐 讜诪讙讬注讜转 诇讬讚讬 诪讬讗讜住 注讚 砖讗讬谉 讛砖注讜专讬诐 驻讜讙诪讬谉 讗诇讗 诪砖讘讬讞讬谉 砖讞讜讝拽 诇讞讜转 讛讬讜爪讗 诪讛谉 诪砖讬讘讜转 讗讜转谉 诇诪注讟 讞讬讜转 讗讘诇 讘讗专 砖诇 诪讬诐 讞讬讬诐 讜谞讜讘注讬诐 讗讬谉 讛砖注讜专讬诐 诪砖讘讬讞讬诐 讻诇诇 讗诇讗 驻讜讙诪讬诐 讗讞专 砖讛诪讬诐 讘讞讬讜转谉 讜讘讞讝拽诐 讜讻谉 谞专讗讛 诇讬 讘专讜专:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 诇讗诪专 诇讬诪讚 讻讜' 讗讘诇 砖讗专 讚讘专讬诐 诇讗 注讻"诇 专"诇 讚讘讻诪讛 驻专砖讬讜转 讻转讘 讘讛讜 诇讗诪专 讜诇讬转 讘讛讜 诇讗讜 讛讘讗 诪讻诇诇 注砖讛 讜讛转诐 讗驻砖专 讚诪讜讚讛 诇讞讻诪讬诐 讚驻诇讬讙讬 注诇讬讛 讘转"讻 讜诇诪讚专砖讬讛 讻讚专' 诪讜住讬讗 驻"拽 讚讬讜诪讗 诪谞讬谉 诇讗讜诪专 讚讘专 诇讞讘讬专讜 砖讛讜讗 讘讘诇 讬讗诪专 讻讜' 砖谞讗诪专 讜讬讚讘专 讛' 诇讗诪专 讜讙讜' 注"砖 讜拽"诇:


转讜住驻讜转 讘讚"讛 讜讗诇讜 注讜讘专讬谉 讻讜' 讜讙诐 专讬讘"讗 诪讚拽讚拽 诪诇砖讜谉 注讜讘专讬谉 讚诪砖诪注 (讜讗诇讜) 注讜讘专讬谉 诪谉 讛注讜诇诐 讻讜' 注讻"诇 专"诇 讚讙诐 专讬讘"讗 诪讚拽讚拽 诇驻专砖 讚诇注谞讬谉 讘诇 讬专讗讛 拽讗诪专 讚诇注谞讬谉 讗讬住讜专 讗讻讬诇讛 讛诇"诇 注讜讘专讬谉 注诇讬讛谉 砖讛讗讜讻诇谉 注讜讘专 注诇讬讛谉 讘诇讗讜 讗讘诇 诇注谞讬谉 讘诇 讬专讗讛 砖驻讬专 拽讗诪专 讚讛诐 注讜讘专讬谉 诪谉 讛注讜诇诐 讜专"转 诪拽讬讬诐 诇驻专砖 砖驻讬专 诇注谞讬谉 讗讬住讜专 讗讻讬诇讛 讚讛诐 注讜讘专讬谉 诪注诇 讛砖诇讞谉 拽讗诪专 讜注讬讬谉 讘专讗"砖 讘讝讛 讜拽"诇:


讘讚"讛 专"讗 讗讜诪专 讻讜' 讜讗驻讬' 讛讜讬 讞诪抓 讚讙谉 讙诪讜专 注"讬 转注专讜讘讜转 诪"诪 诪讚拽讗诪专 讻讜' 注讻"诇 讜讻转讘 诪讛专砖"诇 讜讗讬谉 诇讛拽砖讜转 讗"讻 诪讗讬 诪讜住讬祝 讗转"拽 讚讬"诇 讚转"拽 转谞讗 讚讙谉 讙诪讜专 注诇 讬讚讬 转注专讜讘讜转 讗讜 谞讜拽砖讛 讜专"讗 讛讜住讬祝 谞讜拽砖讛 注诇 讬讚讬 转注专讜讘讜转 讜讻"讻 讛专"谉 注讻"诇 讙诐 砖讛专"谉 驻讬' 讻谉 讚讘专讬 讛转讜住' 讚讛讻讗 讗"讗 诇讛讜诇诪诐 注讚"讝 讻讬讜谉 讚讗"讗 诇驻' 诪诇转 讗祝 讚拽讗诪专 专"讗 讗诇讗 讘讻讛"讙 讗"讻 讘驻砖讬讟讜转 讜注讚讬驻讗 讛"诇 诇讗讜转讘讬讛 讛讻讬 讚讛讗 专"讗 讚诪转谞讬' 讗讜诪专 讗驻讬' 讞诪抓 谞讜拽砖讛 注"讬 转注专讜讘讜转 讜专"讗 讚讘专讬讬' 讗驻讬' 讘讞诪抓 谞讜拽砖讛 讘注讬谞讬讛 住讘专 讘诇讗 讻诇讜诐 讜讛讬讗讱 诪驻专砖讬诐 讛转讜住' 诪注讬拽专讗 讚讛讬讬谞讜 讞诪抓 谞讜拽砖讛 诪砖诪注 讚谞讬讞讗 诇讛讜 诇驻专砖 谞讜拽砖讛 讘注讬谞讬讛 讜讘注讜 诇诪讬诪专 谞诪讬 诇驻专砖 讚讗驻讬诇讜 讞诪抓 讚讙谉 讙诪讜专 讻讜' 讛讗 讗"讗 诇驻专砖 讛讻讬 诪讻讞 诪诇转 讗祝 讚诪砖诪注 讗驻讬' 谞讜拽砖讛 注"讬 转注专讜讘讜转 讻驻讬' 讛专"谉 讜注"讻 讛谞专讗讛 讚诪诪诇转 讗祝 讗讬谞讜 诪讜讻专讞 诇驻专砖 讻驻讬' 讛专"谉 讚专"讗 讗讬讬专讬 讘谞讜拽砖讛 注"讬 转注专讜讘讜转 讗诇讗 讚讛"驻 讗祝 转讻砖讬讟讬 谞砖讬诐 谞讜拽砖讛 讘注讬谞讬讛 讛讜讗 讜转"拽 诇讗 讞砖讬讘 诇讬讛 讞诪抓 谞讜拽砖讛 讘注讬谞讬讛 讜讻谉 讗讬 讛讜讛 转讻砖讬讟讬 谞砖讬诐 讞诪抓 讚讙谉 讙诪讜专 注"讬 转注专讜讘讜转 转"拽 诇讗 讞砖讬讘 诇讬讛 讞诪抓 讚讙谉 讙诪讜专 (讚讙谉) 讻讜' 讜诇讻讱 讛讜爪专讻讜 诇讛讜讻讬讞 讚诪"诪 诪诇' 讗祝 诪砖诪注 讚诪讜讚' 讘讻诇 诪讬诇讬 讚转"拽 讚讞砖讬讘 谞诪讬 谞讜拽砖讛 讘注讬谞讬讛 讜专"讗 住讘专 讘讙诪' 讘谞讜拽砖讛 讘注讬谞讬讛 讘讜诇讗 讻诇讜诐 讜讚' 讛专"谉 讘讝讛 讛诐 注"驻 讚讘专讬 讘注诇 讛诪讗讜专 砖讛拽砖讛 诇诪"讚 拽讜诇谉 砖诇 住讜驻专讬诐 讟驻讜诇谉 砖诇 讘谞讜转 讻讜' 讗"讻 专"讗 讚讗诪专 讟驻讜诇讬 谞砖讬诐 讛讬讬谞讜 转"拽 讜转讜 诇诪讗讬 讚讗住讬拽谞讗 驻专讜专讗 讚讗讜砖讻驻讗 诪讗讬 拽诪讜住讬祝 专"讗 讜转讬专抓 讚专"讗 讛讜住讬祝 转注专讜讘转 谞讜拽砖讛 讻讜' 注讻"诇 注"砖 讘讗讜专讱 讗讘诇 讛转讜住' 讜讚讗讬 诇讗 谞讬讞讗 诇讛讜 诇转专抓 讻谉 砖讛专讬 诇拽诪谉 讻转讘讜 转讬专讜抓 讗讞专 讗拽讜砖讬讗 讝讜 讚诇诪"讚 拽讜诇谉 砖诇 住讜驻专讬诐 讟驻讜诇谉 讻讜' 讗"讻 专"讗 讛讬讬谞讜 转"拽 讜讛讚讘专讬诐 讘专讜专讬诐 诇诪讘讬谉 讜讚讜"拽:





讞讻诪转 砖诇诪讛

讙诪' 诇讗 谞讗诪专 讘讚讘专讬诐 讻讜' 讻爪"诇. 讜谞"讘 驻讬' 讻讗诇讜 谞讻转讘 诇讗 讘讗讜转谉 讛讚讘专讬诐 专"诇 讻讗诇讜 谞讻转讘 砖讜专 讜砖讛 砖专讜注 讜拽诇讜讟 谞讚讘讛 转注砖讛 讗讘诇 转诪讬诪讬诐 诇讗 转注砖讛 谞讚讘讛 讜讘讬 专讘 讗诪专讬 砖讛拽讘"讛 讗诪专 诇诪砖讛 讗诪讜专 诇讛谉 诇讬砖专讗诇 砖讬砖 讻讗谉 讗讝讛专转 诇讗讜 讘讻诇 讛讚讘专讬诐 讛讗诪讜专讬诐 讜拽"诇:


转讜住' 讘讚"讛 讜讗诇讜 注讜讘专讬谉 讻讜' 讛讗讜讻诇讬谉 讜注讜讘专讬谉 讛讬讬谞讜 讻讜'. 谞"讘 驻讬专讜砖 讗驻讬诇讜 诇专讬讘"讗 讚诪讚拽讚拽 诪诇砖讜谉 注讜讘专讬谉 诪"诪 讗讬谉 专讗讬讛 讜拽"诇 讜讘住"讗 讙专住讬谞谉 驻讬' 讛讗讜讻诇讬谉 讻讜' 讗"讻 讛讜讗 讻驻砖讜讟讜 砖诪驻专砖 讛诇砖讜谉 讻专讬讘"讗 讜拽"诇:


讘讚"讛 专"讗 讻讜' 诪砖诪注 讚诪讜讚讛 诇转"拽. 谞"讘 驻讬' 讜讛转"拽 住讘专 诇讛讚讬讗 讚讗祝 讘谞讜拽砖讛 讞讬讬讘 讻讙讜谉 讝讜诪谉 砖诇 爪讘注讬谉 讜讛讚讜诪讛 诇讜 讜讗讬谉 诇讛拽砖讜转 讗"讻 诪讗讬 诪讜住讬祝 讗转"拽 讚讬"诇 讚转"拽 转谞讗 讚讙谉 讙诪讜专 注"讬 转注专讜讘讜转 讗讜 谞讜拽砖讛 讘注讬谞讬讛 讜讛讜讗 讛讜住讬祝 谞讜拽砖讛 注"讬 转注专讜讘转 讜讻谉 驻讬专砖 讛专"谉 (注讬讬谉 讘诪讛专砖"讗):





专砖"砖

专砖"讬 讚"讛 讜讗诇 转讙讘讬讛 讻讜'. 讻诇讜诪专 转讛讗 注讜住拽转 讘讘爪拽 讻"砖. 注讬' 讘专"谉:



专砖"讬 讚"讛 砖诪爪谞谞转. 讚讗讜转谉 砖诪拽讟驻转 讻讜'. 讘专"谉 诪砖诪注 讚诪驻专砖 讗讬驻讻讗:



讘诪砖谞讛 讛专讬 讗诇讜 讘讗讝讛专讛. 注讬' 转讜讬"讟 讘讛注转拽转 诇砖讜谉 讛讻"诪 讜讟注诪讗 诪讚讻转讘 讙讘讬 讗讜讻诇 讞诪抓 讜谞讻专转讛 讜讙讘讬 诪讞诪爪转 砖讛讜讗 转注专讜讘讜转 讞诪抓 诇讗 讻转讘 讜谞讻专转讛 讻讜'. 诇讻讗讜专讛 转诪讜讛 讚讛讗 讙讘讬 诪讞诪爪转 谞诪讬 讻转讬讘 讜谞讻专转讛 讘驻' 讘讗 (讬讘 讬讟) 讜讝讛讜 拽讜砖讬讬转 讛讙诪专讗 注爪诪讛 诇拽诪谉 (诪讙) 讜诪住讬拽 讚诪讻诇 谞驻拽讗 讜专讘谞谉 诇讗 讚专砖讬 讻诇 讜注"砖 讘讻"诪 讘讗讜专讱 讜讘诇讞"诪:



讘转讜讬"讟 (讘住讛"讚) 讚诪砖诪注 讻讜' 讗讘诇 讗讬住讜专讗 诪讛"转 讻讜'. 转诪讜讛 诇讜诪专 讚转注专讜讘转 讞诪抓 讘诪砖讛讜 诪讛"转:





讛讙讛讜转 讬注讘"抓

讙诪' 讜诪住诪讗 讗转 讛注讬谞讬诐 诪砖讜诐 诪诇讞讗. 谞"讘 砖"诪 诪诇讞 拽砖讛 诇注讬谞讬诐 讗注"驻 砖诇驻讬 驻讬' 专砖"讬 讗讬谞讜 诪讜讻专讞. 讛讗诪转 讻"讛 砖讻诇 诪诇讞 专讜讘讜 诪讝讬拽 诇注讬谞讬诐 讜驻讬专砖"讬 诇"谞 讜爪谞讜谉 诪诇讬讞讗 诪注诇讬. 讜讗诪专讬谞谉 驻状拽 讚讘专讻讜转 诪诇讞 诪诪转拽转 讗转 讛讘砖专 诇驻讬讻讱 诪讬注讜讟讜 讬驻讛 讗讘诇 讛诪诇讜讞 讬讜转专 诪讚讗讬 诪讝讬拽 诇讙讜祝 讻讜诇讜 讘讜讚讗讬:





驻谞讬 讬讛讜砖注

讘诪砖谞讛 讜讗诇讜 注讜讘专讬谉 讘驻住讞 讜驻专砖"讬 讚注讜讘专讬谉 注诇讬讛谉 讘讘诇 讬专讗讛 讜讻"讻 讛专诪讘"诐 讝"诇 讘驻讬' 讛诪砖谞讬讜转 讜讘讞讬讘讜专讜 驻"讘 诪讛诇' 讞诪抓 讜诪爪讛. 讜谞专讗讛 讚诇讬砖谞讗 讚讗诇讜 注讜讘专讬谉 诪砖诪注 诇讛讜 讚注讜讘专讬谉 讘诇讗讜 讻讚讗砖讻讞谉 讛讗讬 诇讬砖谞讗 讘讻诪讛 讚讜讻转讬 讘砖"住 讜诪砖讜"讛 诇讗 诪爪讬 诇驻' 诇注谞讬谉 讗讻讬诇讛 讚注讜讘专讬谉 讘诇讗讜 讚讗"讻 讛讗 讚拽转谞讬 住讬驻讗 讝讛 讛讻诇诇 讻诇 砖讛讜讗 诪诪讬谉 讚讙谉 注讜讘专讬谉 讘驻住讞 讛专讬 讗诇讜 讘讗讝讛专讛 讜讗讬谉 讘讜 讻专转 讜讛专讬 讗诇讜 讘讗讝讛专讛 讜讚讗讬 诇注谞讬谉 讗讻讬诇讛 讗讬讬专讬 诪讚拽转谞讬 讜讗讬谉 讘讜 讻专转 讜讗诐 讻谉 注"讻 讚讛讗 讚拽转谞讬 诪注讬拽专讗 注讜讘专讬谉 讘驻住讞 讛讬讬谞讜 诇注谞讬谉 讘诇 讬专讗讛 讜诪砖诪注 诇讛讜 讚讞讚 转谞讗 讗诪专讬谞讛讜 讻诪讜 砖讗讘讗专 讘讗专讬讻讜转 讗讬"讛 诇拽诪谉 讘砖诪注转讬谉 讜诪讛 砖讛拽砖讛 专"转 讚诪讛讬讻讬 转讬转讬 讬注讘讜专 讘讘诇 讬专讗讛 讻讬讜谉 讚诇注谞讬谉 讗讻讬诇讛 讙讜驻讗 讗讬爪讟专讬讱 拽专讗 讬"诇 讚专砖"讬 讜讛专诪讘"诐 讝"诇 住讘专讬 讚讗讬转拽砖 讛砖讘转转 砖讗讜专 诇讗讻讬诇转 讞诪抓 讻讚讗讬' 诇注讬诇 讜拽讬"诇 讗讬谉 讛讬拽砖 诇诪讞爪讛 诪讬讛讜 专"转 讝"诇 住讜讘专 讚诇讗 砖讬讬讱 讛讗讬 讛拽讬砖讗 讻讬讜谉 讚讻转讬讘 讘拽专讗讬 讚讛拽讬砖讗 转砖讘讬转讜 砖讗讜专 诪讘转讬讻诐 讻讬 讻诇 讗讜讻诇 讞诪抓 讜谞讻专转讛 讜讻谉 讘讗讬讚讱 拽专讗 砖讘注转 讬诪讬诐 砖讗讜专 诇讗 讬诪爪讗 讘讘转讬讻诐 讻讬 讻诇 讗讜讻诇 诪讞诪爪转 讜谞讻专转讛 讗诐 讻谉 诪砖诪注 讚诇讗 讗讬转拽砖 讛砖讘转转 砖讗讜专 讗诇讗 诇讞诪抓 砖讬砖 讘讜 讻专转 讜讻讬讜谉 讚讘讛谞讱 诇讬讻讗 讻专转 转讜 诇讗 砖讬讬讻讬 讘讛讗讬 讛拽讬砖讗 诪"诪 讗讬谉 讝讜 拽讜砖讬' 讻"讻 注诇 专砖"讬 讜讛专诪讘"诐 讝"诇 讚住讘专讬 讻讬讜谉 讚讘讘诇 讬专讗讛 诇讬讻讗 讻专转 讗"讻 注讬拽专 讛拽讬砖讗 讛讬讬谞讜 诇爪讚 诇讗讜 砖讘讛 讻谉 谞"诇 谞讻讜谉. 讜注讜讚 谞"诇 诇驻专砖 讘讚专讱 讗讞专 讚讚讜拽讗 诇注谞讬谉 讗讻讬诇讛 爪专讬讱 拽专讗 讚诪诪"谞 讗讬 讞诪抓 谞讜拽砖讛 诪讬拽专讬 讞诪抓 诪住讘专讗 讻诪"砖 讛转讜住驻讜转 诇拽诪谉 诪住讜讙讬讗 讚讞讜诇讬谉 诇注谞讬谉 转讜讚讛 讜讗诐 讻谉 注"讻 讛讗 讚讗讬爪讟专讬讱 拽专讗 诇注谞讬谉 诪诇拽讜转 讘讞诪抓 讛讬讬谞讜 诪砖讜诐 讚诇讗 谞诪注讟 诇讙诪专讬 诪拽专讗 讚讻讬 讻诇 讗讜讻诇 讞诪抓 讚诪砖诪注 讚讜拽讗 讞诪抓 讙诪讜专 讜讗讬爪讟专讬讱 专讬讘讜讬 诇驻专砖 讚诇讗 谞诪注讟 讗诇讗 诇注谞讬谉 讻专转 讗诐 讻谉 诇注谞讬谉 讘诇 讬专讗讛 讚诇讬讻讗 诪讬注讜讟讗 讚讻诇 讗讜讻诇 讞诪抓 转讜 诇讗 讗讬爪讟专讬讱 专讬讘讜讬 讚诪住讘专讗 诪讬拽专讬 讞诪抓 讜讗讬 讞诪抓 谞讜拽砖讛 诇讗 诪讬拽专讬 讞诪抓 诪住讘专讗 讜讛讬讬谞讜 讻诪"砖 专砖"讬 讝"诇 诇拽诪谉 讚祝 讛住诪讜讱 诪砖讜诐 讚讗讬谉 专讗讜讬 诇讗讻讬诇讛 讜讻诪讜 砖讗驻专砖 讘讗专讬讻讜转 砖驻讬专讜砖讜 诪讜讻专讞 讗"讻 诇讗 砖讬讬讱 讛"讟 讗诇讗 诇注谞讬谉 讗讻讬诇讛 讚拽讬"诇 讻诇 讗讬住讜专讬谉 砖讘转讜专讛 讗讬谉 诇讜拽讬谉 讗诇讗 讚专讱 讗讻讬诇转谉 讜讻"砖 讛讻讗 讚讛讗讜讻诇谉 讘讟诇讛 讚注转讜 讻诪讜 砖讬讘讜讗专 诪砖讗"讻 诇拽诪谉 诇注谞讬谉 讘诇 讬专讗讛 诇讗 转诇讬讗 讘讛讻讬 讗讗"讻 砖谞驻住诇 诇讙诪专讬 诪讗讻讬诇转 讻诇讘 讻讙讜谉 讘讞专讻讜 讗讜 讘诪诇讜讙诪讗 讜讻讛"讙 讬"诇 诇注谞讬谉 转注专讜讘转 讻讻讜转讞 讛讘讘诇讬 讜讗讬谞讱 讗讬 砖讬讬讱 讘讛讜 讗讬住讜专讗 诪住讘专讗 讚讟注诐 讻注讬拽专 讚讗讜专讬讬转讗 讜讗"讻 注"讻 讛讗 讚讗讬爪讟专讬讱 拽专讗 诇专讘讜讬讬 讚诇讗 谞诪注讟 诪讻诇 讗讜讻诇 讞诪抓 讚讜拽讗 讞诪抓 讙诪讜专 讜诇讗 注"讬 转注专讜讘转 讜讻诪"砖 讛讻住祝 诪砖谞讛 讜讛专讘讛 诪讛专讗砖讜谞讬诐 讜讗讞专讜谞讬诐 讗"讻 诇注谞讬谉 讘诇 讬专讗讛 讚诇讬讻讗 诪讬注讜讟讗 诇讗 爪专讬讻讗 专讘讜讬' 讜讗讬 讟注诐 讻注讬拽专 诇讗讜 讚讗讜专讬讬转讗 讻砖讬讟转 专砖"讬 讜住讬讬注转讜 讘讻诇 讗讬住讜专讬谉 讗诇讗 讚讘注讬谞谉 讚讜拽讗 讻讝讬转 讘讻讚讬 讗讻讬诇转 驻专住 讜讛讻讗 讘讻讜转讞 讜讻诇 讛谞讱 诇讬讻讗 讻讝讬转 讘讻讗"驻 讚讘讟诇讛 讚注转讜 讗爪诇 讻诇 讗讚诐 讻讚讗讬' 诇拽诪谉 讚祝 诪"讚 讜讻驻专砖"讬 砖诐 讜讗"讻 诇讗 砖讬讬讱 讛讗讬 诪讬诇转讗 讗诇讗 诇注谞讬谉 讗讻讬诇讛 诪讟注诪讗 讚驻专讬砖讬转 讚讘注讬谞谉 讚专讱 讗讻讬诇转谉 讚讜拽讗 诪砖讗"讻 诇注谞讬谉 讘诇 讬专讗讛 讚诇讗 讘注讬谞谉 讚专讱 讗讻讬诇转谉 讗诐 讻谉 讻诇 砖讬砖 讘讜 讻讝讬转 讘讻讗"驻 注讜讘专 注诇讬讛谉 讜讻诪"砖 专讜讘 讛驻讜住拽讬诐 讚讘转注专讜讘讜转 讞诪抓 讗祝 诇诪讬 砖驻住拽 讻讞讻诪讬诐 讚讗讬谞讜 注讜讘专 讘讜诇讗 讻诇讜诐 讗驻"讛 讞讬讬讘 诇讘注专 诪讚讗讜专讬讬转讗 诪讟注诪讗 讚驻专讬砖讬转 讜注讬讬谉 讘讘"讬 住讬' 转诪"讘 讜讘讟"讝 讜讘住' 诪讙谉 讗讘专讛诐 讜讘诪"砖 讘砖诐 讛专诪"讱 讜讘砖诐 讛专"谉 讝"诇 讻诇 讝讛 谞"诇 谞讻讜谉 讜讘专讜专 讘注讝"讛 讜注讜讚 讗讘讗专 诇拽诪谉 讘讗专讬讻讜转 诇讬讬砖讘 砖讬讟转 专砖"讬 讝"诇 讜讚讜"拽:


讘转讜住驻讜转 讘讚"讛 讜讗诇讜 注讜讘专讬谉 驻"讛 诇注讘讜专 讘讘诇 讬专讗讛 讻讜' 讜讙诐 专讬讘"讗 诪讚拽讚拽 讻讜' 讚诪砖诪注 注讜讘专讬谉 诪谉 讛注讜诇诐 讻讜' 讜讗讬谉 谞专讗讛 诇专"转 讻讜' 讜谞专讗讛 诇专"转 讚讗诇讜 注讜讘专讬谉 驻讬专讜砖 讛讗讜讻诇谉 讜注讜讘专讬谉 讛讬讬谞讜 诪注诇 讛砖讜诇讞谉 讚诇讗讜 讘谞讬 诪讬讻诇 谞讬谞讛讜 讻讜' 注讻"诇. 讛讗讬 诇讬砖谞讗 讚专"转 转诪讬讛讗 诇讬 讟讜讘讗 讚谞讛讬 讚诇讗 专爪讛 诇驻专砖 讻驻专砖"讬 讚住"诇 讚讗讬谉 注讜讘专 诪讚讗讜专讬讬转讗 讘讘诇 讬专讗讛 讜诇讗 专爪讛 讙"讻 诇驻' 讚注讜讘专讬谉 讘诇讗讜 诇注谞讬谉 讗讻讬诇讛 诪讚拽转谞讬 住讬驻讗 讛专讬 讝讛 注讜讘专 讘驻住讞 讜拽转谞讬 谞诪讬 讛专讬 讗诇讜 讘讗讝讛专讛 讗诇讗 讚讗讻转讬 讗诪讗讬 诇讗 诪驻' 讚注讜讘专讬谉 讛讬讬谞讜 诇讘注专 诪谉 讛注讜诇诐 讻驻讬专讜砖 专讬讘"讗 讚讛讗 讗祝 诇驻专"转 爪专讬讱 诇讘注专 诪讬讛讗 诪讚专讘谞谉 讚诇诪讗 讗转讬 诇诪讬讻诇 诪讬谞讬讛 讜讻诪"砖 讛转讜住' 诇讛讚讬讗 讘专讬砖 诪讻讬诇转讬谉 讚讗祝 诇驻专"转 讚讛讻讗 讗驻"讛 诪讜讚讛 讚讞诪抓 谞讜拽砖讛 讗注"讙 讚诇讬讻讗 讘诇 讬专讗讛 讗驻"讛 爪专讬讱 诇讘注专 讚诇讗 驻诇讜讙 专讘谞谉 讜讗祝 讗诐 谞讗诪专 讚诇砖讜谉 注讜讘专讬谉 诇讗 诪砖诪注 诇讬讛 诇专"转 讚驻讬专讜砖讜 诇讘注专 诪谉 讛注讜诇诐 讗诇讗 诇讛注讘讬专谉 诪谉 讛砖诇讞谉 讚讗讻转讬 讗转谞讗 讚诪转谞讬转讬谉 讙讜驻讗 转讬拽砖讬 讗诪讗讬 拽转谞讬 讘讛讗讬 诇讬砖谞讗 讚注讜讘专讬谉 诪讛砖诇讞谉 讚讗讬讻讗 诇诪讬讟注讬 讚诪讜转专讬谉 讘讛谞讗讛 讜诇拽讜砖讟讗 讚诪讬诇转讗 讗祝 讗讬 讛讜讬 诪讚专讘谞谉 讗住讬专讬 讘讛谞讗讛 讻诪"砖 专"转 讝"诇 讙讜驻讗 诇注谞讬谉 讞讬讟讬 拽讜专讚谞讬讬转讗 讚讛讜讬 谞讜拽砖讛 讜讗讬谉 讞讜砖砖讬谉 诇拽讬讚讜砖讬谉 讚讗住讬专讬 讘讛谞讗讛 讜讗讬讻讗 诇诪讬讟注讬 谞诪讬 讚诪讜转专 诇讛砖讛讜转谉 讜诇拽讜砖讟讗 讚诪诇转讗 讚讗住讜专 诇讛砖讛讜转谉 诇砖讬讟转 讛转讜住驻讜转 讚专讬砖 诪讻讬诇转讬谉. 讜讛谞诇注"讚 讘讝讛 讚讜讚讗讬 专"转 诇砖讬讟转讜 讚住"诇 讻砖讬讟转 讛转讜住' 诇拽诪谉 讚祝 讛住诪讜讱 讘讚"讛 诪讗谉 转谞讗 讚诪讗谉 讚诇讬转 诇讬讛 讚注讜讘专 讘诇讗讜 讛"讛 讚诇讬讻讗 讗讬住讜专讗 讚讗讜专讬讬转讗 讜讻诪讜 砖讗讘讗专 砖诐 讘讗专讬讻讜转 讗讬"讛 讜住讜讘专 讙"讻 讚讛讗讬 转"拽 讚诪转谞讬' 讚讛讻讗 住讜讘专 讚讗讬谉 注讜讘专 讘诇讗讜 讚讛专讬 讗诇讜 讘讗讝讛专讛 讚住讬驻讗 诪讜拽诪讬谞谉 诇讛 讻专"讗 讗讜 讻专"诪 讜诇讬转 讛诇讻转讗 讻讜讜转讬讛 讜讗诐 讻谉 住转诪讗 讚专讬砖讗 讗诇讬讘讗 讚讛诇讻转讗 讚讝讛 讛讻诇诇 讘诇讗"讛 专"讗 诪住讬拽 诇讛 讻诪"砖 讛转讜住' 讘讚"讛 诇诪讛 诪谞讜 讜讗诐 讻谉 住讜讘专 专"转 讙诐 讻谉 讚讛讬讻讗 讚诇讬讻讗 讗诇讗 讗讬住讜专讗 讚专讘谞谉 讗讬谉 讗住讜专 诇讛砖讛讜转谉 讻讚诪砖诪注 诪诇' 讛专讗"砖 讝"诇 诇讞讚 诇讬砖谞讗 讜讻诪"砖 讛讟讜专 讘驻砖讬讟讜转 讜诪"砖 讛转讜住' 讘专讬砖 诪讻讬诇转讬谉 讚讗祝 诇专"转 讚诇讬讻讗 讘诇 讬专讗讛 讗驻"讛 讞讬讬讘 诇讘注专 诪讚专讘谞谉 讜讛讘讬讗讜 专讗讬讛 诪砖讬讗讜专 讬砖专祝 注"砖 谞专讗讛 讚讛转讜住' 讻转讘讜 讻谉 诇讛诇讻讛 诪住讘专讗 讚谞驻砖讬讬讛讜 讗讘诇 专"转 讝"诇 讙讜驻讗 诇讬转 诇讬讛 讛讗讬 住讘专讗 讗诇讗 讛讬讻讗 讚诇讬讻讗 讗诇讗 讗讬住讜专讗 讚专讘谞谉 诪讜转专 诇讛砖讛讜转谉 讜讻谉 谞专讗讛 诪诇' 讛专讗"砖 讝"诇 讚诇专"转 讗驻讬' 讛讬讻讗 讚讗住讜专 诪讚讗讜专讬讬转' 诪"诪 讻讬讜谉 讚诇讬讻讗 讘诇 讬专讗讛 诪讜转专 诇讛砖讛讜转谉 讜诪讛讗讬 讚砖讬讗讜专 讬砖专祝 诇讗 拽砖讬讗 诇讬讛 讻诪讜 砖讗讘讗专 诇拽诪谉 讘讚祝 讛住诪讜讱 讘讚"讛 诪讗谉 转谞讗 注"砖 诇讻讱 讛讜讻专讞 诇驻专砖 讚讗诇讜 注讜讘专讬谉 讛讬讬谞讜 诪注诇 讛砖诇讞谉 讚讛讬讬谞讜 讗讬住讜专讗 讚专讘谞谉 讘注诇诪讗 讻谞"诇 讘砖讬讟转 专"转 讝"诇 讗诇讗 讚讗讻转讬 诇讬砖谞讗 讚诪转谞讬转讬谉 拽砖讬讗 讚注讜讘专讬谉 诪注诇 讛砖诇讞谉 讛讬讬谞讜 讗讬住讜专 讗讻讬诇讛 诇讞讜讚 诪砖诪注 讛讗 诇讻诇讘 砖专讬 讜讛讗 讜讚讗讬 诇讬转讗 诪讛讛讬讗 讚讞讬讟讬 拽讜专讚谞讬讬转' 讚驻专"转 讙讜驻讗 讚讗住讜专讬诐 讘讛谞讗讛 讜讛讬讛 谞专讗讛 讘注讬谞讬 诇驻专砖 注讜讚 讚讜讚讗讬 注讬拽专 诇讬砖谞讗 讚讗诇讜 注讜讘专讬谉 诪砖诪注 诇专"转 讚诇拽讜砖讟讗 讚诪讬诇转讗 讛讬讬谞讜 砖注讜讘专 讘诇讗讜 讛讗讜讻诇谉 讗诇讗 讚讛讜爪专讱 诇诪讬转谞讬 谞诪讬 讚讛专讬 讗诇讜 讘讗讝讛专讛 砖诇讗 谞讟注讛 诇讜诪专 讚注讜讘专讬谉 讛讬讬谞讜 诪讛砖诇讞谉 讜诪讛 砖讛讻专讬讞讜 诇讝讛 讛讬讬谞讜 诪住讜讙讬讗 讚诇拽诪谉 讘驻讬住拽讗 讚讛专讬 讗诇讜 讘讗讝讛专讛 讚诇讗 诪拽砖讛 讛讻讬 讗专讬砖讗 讚诪转谞讬转讬谉 讚讗诇讜 注讜讘专讬谉 诪讗谉 转谞讗 讗注"讻 讚注讜讘专讬谉 诪砖诪注 谞诪讬 诪讛砖诇讞谉 讻谉 谞专讗讛 诇讬 讜诇拽诪谉 讗讘讗专 讬讜转专:


讘讚"讛 专讘讬 讗诇讬注讝专 讗讜诪专 讻讜' 诪"诪 诪讚拽讗诪专 讗祝 诪砖诪注 讚诪讜讚讛 诇转"拽 讻讜' 注讻"诇. 讜诇讻讗讜专讛 诇诪讗讬 讚驻专讬砖讬转 讘住诪讜讱 讚诇驻专"转 讚注讜讘专讬谉 诪注诇 讛砖诇讞谉 讛讬讬谞讜 诇注谞讬谉 讗讬住讜专讗 讚专讘谞谉 讗"讻 诇讗 讛讜讬 诪拽砖讜 讛讻讗 诪讬讚讬 讚谞讛讬 讚诪住拽讬谞谉 讘讙诪专讗 讚谞讜拽砖讛 诇专"讗 诇讬转 诇讬讛 讛讬讬谞讜 讚诇讬讻讗 讗讬住讜专讗 讚讗讜专讬讬转讗 诪砖讗"讻 讗讬住讜专讗 讚专讘谞谉 诪砖诪注 讚诇讻"注 讗讬讻讗 讜讻诪"砖 讻诇 讛驻讜住拽讬诐 讜讻诪"砖 诪讛专砖"讗 讝"诇 诇拽诪谉 讜注讬讬谉 诪讛 砖讗讻转讜讘 诇拽诪谉 注诇 讚讘专讬 诪讛专砖"讗 讝"诇. 讜讗诐 讻谉 诇驻讬 讝讛 砖讬讬讱 砖驻讬专 讚诪讜讚讛 专"讗 讘拽诪讬讬转讗 讚注讜讘专讬谉 诪讚专讘谞谉 讗讘诇 讘注讬专讜讘讜 住讜讘专 专"讗 讚诪诇拽讜转 谞诪讬 讗讬讻讗 讜讗"讻 讛讬讛 谞专讗讛 诪讝讛 讚讛转讜住' 讚讛讻讗 诇讗讜 诇砖讬讟转 专"转 讻转讘讜 讻谉 讗诇讗 诇砖讬讟转 专砖"讬 讜专讬讘"讗 讗诇讗 讚讗讬讻讗 诇诪讬诪专 讚讗祝 诇驻专"转 谞诪讬 诪讚拽讗诪专 讗祝 诪砖诪注 讚拽诪讬讬转讗 讞诪讬专讗 讟驻讬 讜讗"讻 诪诇拽讜转 谞诪讬 讗讬讻讗 讘谞讜拽砖讛 讻诪讜 讘转讻砖讬讟讬 谞砖讬诐 讚注"讬 转注专讜讘转 讜讛讬讬谞讜 讚拽转谞讬 讗祝 讗诇讗 讚讘讻诇 讝讛 诇讗 讛讜谞讞 诇讬 讚讗讻转讬 讗讬讻讗 诇诪讬诪专 讚诇专"讗 讘转讻砖讬讟讬 谞砖讬诐 谞诪讬 住"诇 讚诇讗 注讘专 讘诇讗讜 讜诇讬讻讗 讗诇讗 讗讬住讜专讗 讚专讘谞谉 讚讗注"讙 讚讘砖讗专 转注专讜讘转 讞诪抓 住"诇 讚注讜讘专 讘诇讗讜 讗讬 讗诪专讬' 讚讞讚 专讘讬 讗诇讬注讝专 讛讜讗 讘诪砖谞讛 讜讘讘专讬讬转讗 讗驻"讛 讻讬讜谉 讚转讻砖讬讟讬 谞砖讬诐 诇转"拽 讗驻讬诇讜 诪讚专讘谞谉 砖专讬 诇驻专"转 讜讛讬讬谞讜 讻诪"砖 诪讛专砖"讗 讝"诇 讚诇讗 讚诪讬 诇砖讗专 转注专讜讘转 讗诐 讻谉 诪爪讬谞谉 诇诪讬诪专 讚诇专"讗 诪讚专讘谞谉 讛讜讗 讚讗住讜专 讜砖讬讬讱 砖驻讬专 诇砖讜谉 讗祝 讚诪讜讚讛 讘拽诪讬讬转讗 讚讻"砖 讚讻讜诇讛讜 讗住讜专讬 诪讚专讘谞谉 讗诇讗 诇注谞讬谉 诪诇拽讜转 砖驻讬专 诪驻诇讬讙 讘讬谉 讞诪抓 谞讜拽砖讛 诇转注专讜讘转 讞诪抓 讻讚诪驻诇讬讙 讘讘专讬讬转讗 讜诇讬讻讗 诇诪讬诪专 讚讚讬讜拽讗 讚转讜住' 诪讚拽转谞讬 讝讛 讛讻诇诇 讘住讬驻讗 讜拽转谞讬 讛专讬 讗诇讜 讘讗讝讛专讛 讜诪砖诪注 讚专"讗 讗诪专讛 讻诪"砖 讛转讜住' 诇拽诪谉 讜讗讻讜诇讛讜 讗诇讗 讚诇驻"讝 诇讗 讛讜讜 爪专讬讻讬 诇讚拽讚拽 诪讚拽转谞讬 讗祝 讗诇讗 讛讜讜 诇讛讜 诇讚拽讚拽 讘讛讚讬' 诪讚拽转谞讬 讛专讬 讗诇讜 讘讗讝讛专讛 讗注"讻 讚诇讗 谞讞转讜 诇讛讗讬 讚讬讜拽讗 讗讬 诪砖讜诐 讚诇讗 驻住讬拽讗 诇讛讜 讛砖转讗 讚讝讛 讛讻诇诇 专"讗 诪住讬拽 诇讛 讗讜 砖谞讗诪专 讗注"讙 讚专"讗 诪住讬拽 诇讝讛 讛讻诇诇 讗驻讬诇讜 讛讻讬 讛讗 讚拽转谞讬 讛专讬 讗诇讜 讘讗讝讛专讛 讗转讗谉 诇转"拽 讻诪讜 砖讗讘讗专 诇拽诪谉 讜讗诐 讻谉 讛讚专讗 拽讜砖讬讗 诇讚讜讻转讗 讚诇驻专"转 讗讬谉 讛讻专讞 诇讜诪专 讚转专讬 专"讗 谞讬谞讛讜 讜讚讘专讬 讛转讜住' 讻讗谉 诇驻专讬讘"讗 讗讜 砖谞讗诪专 讚诇驻专"转 讛讗 讚注讜讘专讬谉 诪注诇 讛砖诇讞谉 讛讬讬谞讜 诪讚讗讜专讬讬转讗 讜诇诪诇拽讜转 讗诇讗 砖讛讜爪专讱 诇驻专砖 注讜讘专讬谉 诪注诇 讛砖诇讞谉 讜诇讗 注讜讘专讬谉 讘诇讗讜 诪讚诇讗 拽转谞讬 注讜讘专讬谉 注诇讬讛谉 讻诪"砖 讛专讗"砖 讝"诇 讘砖讬讟转 专"转 讗讜 诪讚诪讛讚专 讜转谞讬 讛专讬 讗诇讜 讘讗讝讛专讛 讗诇诪讗 讚注讜讘专讬谉 讛讬讬谞讜 诪注诇 讛砖诇讞谉. 讜诇驻"讝 注"讻 住"诇 诇专"转 讚讗注"讙 讚讗住讬专讬 诪讚讗讜专讬讬转讗 诇讙诪专讬 讗祝 诇诪诇拽讜转 讗驻"讛 讗讬谉 诪转讘注专讬谉 诪谉 讛注讜诇诐 讗驻讬' 诪讚专讘谞谉 讜讻讚诪住讬拽 讛专讗"砖 讝"诇 讘砖讬讟转 专"转 讻谞"诇 讗诇讗 讚讗讻转讬 拽砖讛 讗转谞讗 讚诪转谞讬' 讙讜驻讗 讗诪讗讬 拽转谞讬 注讜讘专讬谉 讚诪砖诪注 讚诪讜转专 讘讛谞讗讛 讜讛讗 诇讬转讗 诇专"转 诪讛讛讬讗 讚讞讬讟讬 拽讜专讚谞讬讬转讗 讜讻"砖 讗诐 谞讗诪专 讚讗住讜专讬诐 诪讚讗讜专讬讬转讗 讜讻诪"砖 转讜住' 诇讛讚讬讗 讘驻' 讻诇 砖注讛 讚讗祝 诇讞讝拽讬讛 讚诪驻讬拽 讗讬住讜专讬 讛谞讗讛 诪诇讗 讬讗讻诇 讗驻"讛 诪讜讚讛 讚谞讜拽砖讛 讜注"讬 转注专讜讘转 讗注"讙 讚诪专讘讬谞谉 诇讛讜 诪讻诇 诪讞诪爪转 诇讗 转讗讻诇讜 讗驻"讛 讗住讜专讬谉 讘讛谞讗讛 诪讚讗讜专讬讬转讗 讜注"砖 讘讞讬讚讜砖讬谞讜 讜讚讜拽 讛讬讟讘:


讘讗"讚 诇讻讱 谞专讗讛 讚讙专住讬谞谉 专' 讗诇注讝专 讘讞讚 诪讬谞讬讬讛讜 讗讜 讘诪转谞讬转讬谉 讗讜 讘讘专讬讬转讗 注讻"诇. 讜诇讻讗讜专讛 诇驻诪"砖 讛转讜住' 诇拽诪谉 讚祝 讛住诪讜讱 讘讚"讛 诇诪讛 诪谞讜 讚讝讛 讛讻诇诇 讚诪转谞讬转讬谉 专"讗 诪住讬拽 诇讛 讗诐 讻谉 注"讻 讚讘诪转谞讬转讬谉 讙专住讬谞谉 专讘讬 讗诇讬注讝专 砖讛讜讗 讞讘讬专讜 砖诇 专讘讬 讬讛讜砖注 讚讘专讬讬转讗 讜诪讜讚讛 诇讬讛 讘讝讛 讛讻诇诇 讜诪砖讜"讛 拽讗诪专 砖驻讬专 讗诐 讻谉 诇诪讛 诪谞讜 诪砖讗"讻 讗讬 讙专住讬谞谉 讘诪转谞讬' 专"讗 砖讛讜讗 专"讗 讘谉 砖诪讜注 讗诐 讻谉 讛讗讬讱 诪住讬拽 注诇讬讛 专讘讬 讬讛讜砖注 诇讜诪专 讜讻讬 诪讗讞专 砖砖谞讬谞讜 讚讛讗 专"讗 讘谉 砖诪讜注 讘转专 讛讻讬 讚专讬 讚专讬 讛讜讬 讜讛谞专讗讛 诪讝讛 讚讛转讜住' 讚讛讻讗 诇讗 驻住讬拽讗 诇讛讜 讛砖转讗 讚讝讛 讛讻诇诇 专"讗 诪住讬拽 诇讛 讜讻讚驻专讬砖讬转 讘住诪讜讱 讜讻诪讜 砖讗讘讗专 注讜讚 诇拽诪谉 讘诪拽讜诪讜. 诪讬讛讜 谞"诇 讚讻诇 讚讘专讬 讛转讜住' 讘讝讛 讛诐 诇驻讬专讜砖 专讬讘"讗 讗讜 诇驻讬专讜砖 专"转 讻讚驻专讬砖讬转 讘住诪讜讱. 诪砖讗"讻 诇驻专砖"讬 讚讗诇讜 注讜讘专讬谉 讛讬讬谞讜 诇注谞讬谉 讘诇 讬专讗讛 讜讘诇 讬诪爪讗 讜讻讚驻专讬砖讬转 讘驻讬' 讚讘专讬讜 讘讗专讬讻讜转 讗诐 讻谉 讗讬谉 讛讻专讞 诇讜诪专 讚讙专住讬谞谉 讘讞讚 诪讬谞讬讬讛讜 专讘讬 讗诇注讝专 讗诇讗 讚讘转专讜讬讬讛讜 讙专住讬谞谉 专"讗 讜讚讜拽讗 诇注谞讬谉 讘诇 讬专讗讛 住讘讬专讗 诇讬讛 讚注讜讘专 讗祝 讘谞讜拽砖讛 诪讟注诪讗 讚驻专讬砖讬转 诪砖讗"讻 诇注谞讬谉 讗讻讬诇讛 住"诇 讚诇讗 诇拽讬 讻讬讜谉 砖讗讬谞讜 讚专讱 讗讻讬诇转讜 讜讻讚驻专讬砖讬转 讜讗讘讗专 注讜讚 诇拽诪谉 讘讗专讬讻讜转 讜讗注"讙 讚讗驻砖专 讚专讬讘"讗 谞诪讬 诪驻' 讛讻讬 诪"诪 诇讗 驻住讬拽讗 讻"讻 讻诪讜 诇砖讬讟转 讜驻讬' 专砖"讬 讻谞"诇 讜讚讜"拽:





讬讚 讚讜讚

讗讬 讗转讛 诪转驻讬住 转诪讬诪讬壮 诇讘讚拽 讛讘讬转 讚讘专讬 讗诪转 拽讜谞讟专住讬诐 谞状讜 注状讘


诇讗诪专 诇讗 讗诪讜专. 注讬讬谉 诪谞讞讜转 谞状讗 讚状讛 讗祝 讻讗谉:

